Heydər Əsədovun bayram yarmarkası fiaskosu... - "İmkansızam, necə alım?" » Teref.info\nTarix: 19-03-2018, 15:44\nİlaxır çərşənbə ilə Novruz bayramının eyni vaxta təsadüf etməsi, bayram tədarükünü bir az da tezləşdirib. Paytaxt sakinləri alış-veriş üçün ciblərinə uyğun məkanlara üz tutub. Bəs görəsən, qiymətlər necə, cibə uyğundurmu?\nYenicag.az bayramqabağı qiymətlərlə maraqlanmaq üçün paytaxt yarmarkalarına baş çəkib.\nYolumuzu ilk olaraq, 20 yanvar metrostansiyası yaxınlığında yerləşən yarmarkadan saldıq. Müştəri gözləyən satıcılar alıcı quş kimi yanımızı kəsdirib, məhsullarını tərifləməyə başladılar:\n“Almanın mövsümü çoxdan gedib, amma biz üç kilosunu 1 manata veririk. Elə bil ağacdan indi dərilib. İçi sapsarı kənd yumurtasıdır, 20 qəpiyə nə verirlər? Qəşəng, yağlı qoz-fındıqdır, alın aparın, paxlavadan-şəkərburadan bişirin, tökün uşaqların qabağına…”.\nÖyrəndik ki, məhsulların bir hissəsi Quba, Xaçmaz, Göygöl, İmişli, Beyləqan və digər bölgələrdən gətirilsə də, bir hissəsi Yaşıl bazardan alınıb-satılır.\nKeçən il alıcılıq qabiliyyətinin yüksək olduğunu deyən satıcı Əli bu il müştəri baxımından kasaddır:\n“Ötən il bayramqabağı əməlli-başlı qazanc götürürdük. İndi bazarda tək-tük adam var. Çoxu da elə qoz-fındıq alıb qayıdır. Novruzda çərəz satanların bazarı xod gedir, meyvə-tərəvəzin üzünə baxan da yoxdur. Bu məhsullar Yeni il ərəfəsində yaxşı satıldı. Belə də ki, Bakıda addım atırsan, marketdir. Marketlər bazarımızı öldürüb”.\nAlıcı Təranə Şükürova bahalıqdan gileylənir:\n“Uşağın gözünü yığmaq üçün məcburam yarım kilo qoz-fındıq alıb, bayram şirniyyatları bişirim. Neyləyim, çox almağa gücüm çatmır. Keçən il bundan ucuzluq idi. Yarmarkada dana ətinin kilosu 9 manat 50 qəpikdir, imkansızam, necə alım? Məcbur olub 5 manata toyuq aldım”.\nƏt dükanında müştəri haraylayan satıcı Xəqani qiymətlərin normal olduğunu deyir:\n“Hər qiymətə ət var. İnək ətinin qiyməti 8 manat 50 qəpik, dana əti isə 9 manat 50 qəpiyədir. Vallah, inək əti hamısından dadlıdır, sadəcə, bir az gec bişir. Ucuz da veririk, camaat almır; deyirlər, “bahadır”. Heyvanı İmişlidən, Beyləqandan alıb kəsirik. Bir dananın qiyməti 2 min manatdır, gərək biz də mayamızı çıxaraq. Bu gedişlə mayanı da batırırıq”.\nÇərəz satıcısı Ramin alıcılıq qabiliyyətinin aşağı olmasının səbəbini belə izah etdi:\n“İndi camaat şəkərbura-paxlavanı pul verib alır. Qadınlar özlərinə əziyyət vermir. Əvvəllər hamı evində bişirirdi, qoz-fındığımız da satılırdı. İndi oturub yol gözləyirik ki, məhsulumuzu kimə sataq? Alırlar e, amma çox az. Yaxşı ki, yarmarkalarda yerhaqqı azdır – 3-5 manatımızı veririk, ürəyimiz rahat olur ki, cibimizə ziyan dəymir”.\nDigər yarmarkalara da baş çəkdik. İnşaatçılar metrosu yaxınlığında yerləşən yarmarkada da eyni qiymətlərin şahidi olduq. Amma burda nisbətən alıcı sıxlığı vardı. Satıcılar günün ikinci yarısında alıcıların daha çox olacağını dedilər.\nSatıcı Rəhim alıcılıq qabiliyyətindən narazılıq etmədi:\n“Gözləyirik, səhər-səhər bazara gələn az olur. Günün ikinci yarısında camaat gələcək. Bizim camaat elədir ki, kasıb da olsa, bayramını ürəyi istəyən kimi qeyd edir. Hansı kasıbın evinə getsən, süfrəsində şəkərburasından tutmuş qoz-fındığına qədər hər şey görərsən. Əziz bayramdır, Azərbaycan ailəsi həmişə qonaqlı-qaralı olur”.\nNovruzun atributlarından olan səməninin qiymətləri ilə də maraqlandıq.\nSatıcı Fərahim deyir ki, qiymətlər forma və həcminə görə dəyişir:\n“Balaca səmənilər 1 manatdır. Kasıblar ucuz, varlılar isə bahalı səməni alırlar. Alanlar çoxdur, min bərəkət, narazılığım yoxdur”.\nBu da yarmarkalardakı bayramqabağı qiymətlər\nQoz-13-22 manat (ləpə), 5-7 manat (qabıqlı)\nFındıq- 9-12-22 manat (ləpə) 6 manat (qabıqlı)\nBadam – 20-24 manat\nŞabalıd – 9 manat\nKişmiş – 7-12 manat\nƏrik – 5-11-15 manat\nGavalı qurusu – 7 manat\nQuru xurma – 1 manat 50 qəpik\nİnnab – 3 manat manat\nİydə – 7 manat 50 qəpik\nPomidor – 3 manat 50 qəpik – 4 manat 50 qəpik\nAlma – 1 manat -1 manat 60 qəpik (3 kilosi 1 manat)\nNarıngi – 3 manat\nPortoğal – 2 manat -2 manat 50 qəpik\nArmud – 5 manat\nYumurta – 20-25 qəpik\nSəməni 1-10 manat (həcm və formasından asılı olaraq)\nDana əti – 9 manat 50 qəpik\nİnək əti – 8 manat 50 qəpik\nKənd toyuğu – 5 manat


Rafael Cəbrayılovu nə gözləyir? – Hüquqşünasdan açıqlama » Avrasiya.Net\n25 sen 12:13Sosial\nRafael Cəbrayılovu nə gözləyir? – Hüquqşünasdan açıqlama\nBir müxalifətçinin ailəsində 7 il əvvəl baş verən şiddətin üzə çıxması deputat Rəfael Cəbrayılovun deputat vəsiqəsini girov qoyub sələmə pul götürməsini gündəmin əsas mövzusu olmaqdan sıxışdıra bildi. Normalda isə deputatın sələm məsələsi bu gün olduğu kimi gündəmin 5-ci, 6-cı dərəcəli mövzusu yox, 1 nömrəli dartışma predmeti ola bilərdi. Ötən həftədən sosial şəbəkələrdə Rafael Cəbrayılovla bağlı müzakirələr səngimir.\nMəsələnin mahiyyəti belədir ki, Rəfael Cəbrayılov deputat vəsiqəsini girov qoyub və 300 min dollar borc götürüb. Həmin pulu da illərdir qaytarmır. Məsələ böyüyüb, sosial şəbəkələrdə geniş müzakirələrə yol açıb. Deputatın yalvarma, inadkarlıq göstərməsi əks olunan videosu da yayılıb. Hansında ki, o, “yıxıldığını, pulu hissə-hissə qaytaracağını” vəd edir.\nRəfael Cəbrayılovun növbəti dəfə parlamentdə olub-olmayacağı kimi müzakirələr də səngimək bilmir. Ona növbəti dəfə mandat verilməyəcəyi ehtimalları ilə yanaşı, yenidən “stavka” olunacağı da istisna edilmir. Parlamentdə onun kimi deputatların az olmadığı diqqətə çatdırılır.\nRəfael Cəbrayılovun deputat vəsiqəsini girov qoymaqla 300 min dollar götürməsinə münasibət bildərən hüquqşünas Əkrəm Həsənov “Yeni Müsavat”a bildirdi ki, burada qanunsuzluqdan söhbət gedə bilməz: “O baxımdan ki, nəinki deputat vəsiqəsi, ümumiyyətlə, heç bir vəsiqə girov qoyula bilməz. Rəfael Cəbrayılova 300 min dolları deputat vəsiqəsini girov almaqla verən sələmçi daha çox həmin vəsiqə vasitəsilə pulunu geri alacağını hesablayıb. Yəni deputat pulu verməyəndə sələmçi deputat vəsiqəsini ortaya çıxarır və Rəfael Cəbrayılovdan pulunu geri istəyir.\nRəfael Cəbrayılov da deyə bilmir ki, mən ondan pul almamışam. Ortaya sual çıxacaq ki, bəs sənin deputat vəsiqən sələmçidə nə gəzir? İş üzrə məhkəməyə müraciət olunsa, məhkəmə heç bir halda deputat vəsiqəsini girov hesab etməyəcək. Məsələnin daha çox mənəvi tərəfi var. Deputat vəsiqəsini girov qoyubsa, bu biabırçılıqdır. Sələmçilərdən hər cür hərəkət, şantaj gözləmək olar. Hər bir halda deputatın borcu niyə məhz sələmçidən götürdüyü də anlaşılmır. Çünki deputatın imkanı var ki, banklardan kredit alsın. Sələmçilərin faiz dərəcəsi bankların faiz dərəcəsindən qat-qat artıqdır. Sələmçilərə o şəxslər müraciət edir ki, onların adları banklarda ”qara siyahı"lardadır. Yəni banklardan pul alıb qaytarmayıblar.\nSələmçilərin faizləri bəzən 200-250 faizə çıxır. Rəfael Cəbrayılovun sələmçilərə üz tutmasının səbəbi də araşdırılmalıdır".\nHüquqşünas deyir ki, sələmçilər adi vəsiqə ilə kimsəyə pul verməzlər: “Deputat vəsiqəsinin girov qoyulması ajiotajını hesablayaraq Rafael Cəbrayılova sələmə pul verildiyini güman edirəm. Sələmçi fikirləşib ki, deputat ən azı, vəsiqəsinə görə pulu qaytarar. Əslində isə alınan pul girovsuz kreditdir. Bu kreditin heç bir təminatı yoxdur.\nMəsələn, mən bir teleaparıcı tanıyıram, o da qatı sələmçidir. O da sələmi girovsuz-filansız tanınan şəxslərə verir. Belə hallarda ümid pulu alan şəxsin adının ləkələnməməsi üçün pulu qaytaracağınadır. Əks halda, onu biabır edərlər. Halbuki cəmiyyət həmin sələm verən şəxsləri yaxşı insanlar kimi tanıyır. Onların bir şantajçı olduqlarını bilmir. Rəfael Cəbrayılova sələmə pul verilərkən də ümid bu olub ki, o, adına, adının ləkələnməməsinə görə pulu qaytaracaq”.\nHüquqşünas deyir ki, sələmə pul vermək qanunla qadağan deyil. Amma həmin fəaliyyətə görə vergi ödəməmək cinayətdir: “Bax, elə həmin o məşhur teleaparıcı da vergi ödəmir. Sələmə pul verir, pul qazanır, amma dövlətin vergisini ödəmir. Azərbaycanda sələmçilər kütləvi şəkildə vergidən yayınırlar. Bu isə cinayətdir. Sələmə pul götürmək isə cinayət deyil. Rəfael Cəbrayılovun əməlində qanun pozuntusu yoxdur. Amma inanmıram ki, növbəti parlament seçkilərində onun namizədliyi qeydə alınsın”.\nRafael Cəbrayılovu nə gözləyir? – Hüquqşünasdan açıqlamaVəsiqəsini girov qoyan deputatın nə qədər borcu var?Borc içində üzən deputat vəsiqəsi: MM müzakirə edəcək?“Deyir 3 milyon verib deputat olmuşam…” - Rəfael Cəbrayılova ağır İTTİHAMAzərbaycanda millət vəkili 300 min dollara görə deputat vəsiqəsini girov qo ...


İdman Xəbərləri Veb Saytı - Pin-Up Bahislər & Casino\nİdman Xəbərləri Veb Saytı\nSports News, New York-un Purchase-də yerləşən özəl şirkət olan DAZN Group tərəfindən idarə olunan müstəqil ABŞ-dakı idman xəbər saytlarıdır. Əvvəlcə yalnız ABŞ-ın ərazisi üçün nəşr olunan The Sporting News həftəlik çap dərgisi olaraq başladı. Daha sonra məşhur və çox oxunan bir qəzet aldı və dünyada "beysbol İncili" ləqəbini alaraq beysbolu əhatə edən idman xəbər saytlarına çevrildi. Dünya Poker Seriyası da daxil olmaqla beynəlxalq idman tədbirlərini və turnirləri əhatə etməklə əhatə dairəsini genişləndirdi. Sports News, davamlı olaraq başqa yerlərdə olmayan zəngin mənbələr və xüsusiyyətlər təqdim edərək ən yaxşı idman veb saytları arasında yer alır.\nDAZN Qrupuna əvvəllər Time Magazine, Sporting Life, Sports Illustrated və bir çox digər media orqanlarında birlikdə işləyən həmtəsisçilər John Di Lemme və John Hammer rəhbərlik edir. İdman Xəbərləri tamamilə idman, idmançılar və idman liqaları haqqında son xəbərlərə həsr olunmuşdur. Bundan əlavə, saytda idmansevərləri və mütəxəssisləri maraqlandıran bir neçə populyar mövzuya odaklanan müntəzəm bədii məqalələr yer alır. Bura oyunçuların və məşqçilərin mübahisəli oyun açıqlamaları, mübahisəli yaz hazırlığı oyunları, mübahisəli NBA və NFL layihəsi proqnozları, Avropa futbol liqası proqnozları və populyar tədbirlər və turnirlər daxildir. Əlavə olaraq, idman xəbərləri veb saytında oyunçu profilləri və indüktentlər üçün Şöhrət Zalı, müntəzəm olaraq yenilənən oyunçu statistikası, tarixi reytinq və mükafatlar və digər faydalı məlumatlar mövcuddur.\nİdman Xəbərləri, böyük liqadakı beysbol, NFL futbolu və bütün əsas idman növləri ilə bağlı müxtəlif baxışlara malikdir, pərəstişkarlarına və həvəskarlarına yolda yenilənmək üçün müxtəlif seçimlər təqdim edir. İdman Xəbərlərinin məqsədi azarkeşləri sevdikləri idmançılar ilə əlaqə qurmaq, onlara savadlı və ağıllı qərarlar qəbul etmələri üçün lazım olan bütün məlumatları verməkdir. Əlavə olaraq, Sports News hava proqnozlarından tutmuş restoran baxışlarına, klassik avtomobillərin bərpasına qədər hər şeyə odaklanan müntəzəm bədii məqalələr təqdim edir. Sports News, eyni zamanda idman həvəskarları və idman jurnalistləri üçün dəyərli bir qaynaqdır. Abunəliklər ayda yalnız $9.95-dən başlayaraq Sports News vebdəki ən məlumatlı, populyar və əyləncəli idman saytlarından biridir.


12:20 5 Mart 2021\nHazırda iqtisadi analitiklər Səudiyyə Ərəbistanı ilə Rusiyanın incikliyi, həmçinin Amerikanın bu məsələdə adı çəkilən dövlətlərə qarşı qərəzli mövqeyi barədə gələcəkdə neft hasilatında hansı dəyişikliklərin baş verəcəyə barədə müxtəlif analizlər edirlər.\nBiz bu mövzu və ətrafında olan sualları iqtisadçı ekspert Elman Sadıqova ünvanladıq.\nEkspert Metbuat.az-a özəl müsahibəsində bildirdi ki, OPEC+ ölkələri ilk baxışda neft bazarında qiymətlərin artmasına yönəlmiş addımı atdı.\n- Bəs qarşıdakı aprel ayında keçirilməsi nəzərdə tutulan iclasda OPEC+ , bazarı nəzarətdə saxlamaq üçün hansı addımları atacaq?\n''Bildiyiniz kimi ABŞ Səudiyyə Ərəbistanı və Rusiyaya qarşı daha sərt və kəskin mövqe ortaya qoyur. Bu ikibaşlı nəticəsi olan oyun neft bazarında qiymətlərin artırılmasına atılan addımlar sonda qiymətlərin kəskin enişi ilə də nəticələnə bilir.\nHər bir halda bu baş verənlər riskli addım kimi qiymətləndirilir.\nƏgər belə davam edərsə, Amerikada şist neft hasilatçıları, ciddi bir şəkildə artıq istehsalı bərpa edib, bazara daxil olacaqlar.\nRentabelli olmayan, qışda istismarı soyuq səbəbindən bağlanan quyular, yazın gəlişi, havaların isinməyə başlaması ilə neft bazarına ABŞ istehsalçıları tərəfindən kəskin axın başlaya bilər.\nHər bir halda hazırki vəziyyət gözləmə mövqeyində olmağa vadar edir.\nGündəlik neft hasilatının 1.5 milyon barel artırılacağı gözlənilsə də (Rusiya və Qazaxıstana gündəlik neft hasilatını 130 min və 20 min barel artıra biləcək) kiçik istisna xaric olmaqla hasilat artımı olmayacaq.\nNövbəti iclas 01 apreldə olacaq və may ayı müzakirə olunacaq.\nOPEC+ bazarı aylıq nəzarətdə saxlaması müsbət, neft bazarına bu qədər təzyiq göstərməsi isə arzu olunan deyil.\nOPEC-in əsaslandırmalarına görə, pandemiya bitmədiyindən hasilatın artırılması neft bazarının çökməsinə səbəb ola bilər. Amma bundan sonra baş verəcəklər üçün də şərait yaratdılar.\nƏgər neft bazarında qiymətlər birdən artarsa eyni sürətlə də enə bilər. Neft bazarında yenidən kəskin dalğalanmalar ehtimalı yüksəkdir'.\n- Son vaxtlar qızılın qiymətində olan enmələr barədə siz daha öncə də açıqlamalar vermişdiniz. Buna əsas səbəb nədir?\n"Bildiyiniz kimi qızılın qiymətinin bütün proqnozlara baxmayaraq enməsi əslində gözlənilən idi. İnflyasiyanı boğmaq üçün qızılın qiymətinin enişi səbəb və ya nəticə olmasından asılı olmayaraq baş verməli idi. Qızıl inflyasiyaya təsir göstərən əmtəədir.\nQiymətinin enməsini həm maliyyə alətləri, həm də ABŞ xəzinə istiqrazlarının illik gəlirinin müsbətə keçməsi və 1% ətrafına çatdırılması maliyyənin istiqraz bazarına axmasına və qızıldan müəyyən dərəcədə çıxmasına səbəb oldu''.\n- Post-pandemiya dövründə ölkələr daxilində baş verən dalğalanmalar inkişafa necə təsir edəcəkdir? Biz bu baş verənlərə peyvəndləmə zamanı ədalətsizliyi də aid edərsək, deyə bilərikmi, dünya yeni bir xroniki böhrana çevrilmiş vəziyyət ilə üz-üzədir?\nƏlbəttə, ölkələrin inkişafı çox fərqli olacaq. Elə indiki peyvəndləmə prosesində ölkələr arasındakı tamamilə fərqli göstəricilər və ədalətsizliklər kimi.\nHələ 100-dən çox olkədə bircə peyvənd belə vurulmayıb. Bir çox ölkələr inflyasiya, az bir hissəsi deflyasiya, bir hissəsi staqflyasiya, bir hissəsi də xroniki böhran vəziyyəti ilə üz-üzə qalacaqlar. İqtisadi inkişafda sıçrayış əldə edənlər də olacaq. Hansı yolda getmək isə hər bir ölkənin öz seçimidir.\nDünyada baş verən hadisələr böyük güclərin arasındakı ciddi fikir ayrılıqlarının təzahürüdür. Bir çox ölkələr ciddi staqflyasiya tələsinə düşməkdədirlər və ya həmin tələyə salınırlar (staqflyasiyadan çıxmağın maliyyəti yüksək, bədəli ağırdır)''.\n- Elman müəllim səhv nədədir?\n''Ölkələrin etdikləri ən böyük səhvlərdən biri də zamanlamadır. Sadə müqayisə ilə fikrimi izah edim. İnsanın ayağında damarlardan biri kəsilib, qan axır.\nHəmin qanı kəsmək üçün qıçı yaradan bir qarış üstdən qayışla bərk sıxaraq, qanın axmasını azaldırlar.\nQayış orada əməliyyata qədər qala bilər. Bir neçə saat. Amma qayış orada günlərlə, aylarla qalsa qıça qanın işləməməsi qıçın amputasiyasına qədər gətirib çıxara bilər.\nİqtisadiyyatlar da belədir. Bəzi müvəqqəti tədbirlərin uzanması iqtisadiyyatın bəlli sahəsini iflic edə bilər. Nəticədə həmin iflic olan sahə də digər sahələri iflic edər. Sanki domino effekti yaranır. Bir çox ölkələr də bu tələyə düşməkdədir. Qeyd edim ki, söhbət təkcə, pandemiyaya görə qapanmalardan getmir''.\n- Qarşıda baş verəcək hadisələr ilə bağlı gözləntiləriniz barədə nə deyə bilərsiniz?\n''Ölkələr arasındakı mövcud olan qeyri-bərabərlik təəssüf ki, post-pandemiya dövründə çox kəskin şəkildə dərinləşəcək. Peyvəndləmənin səviyyə və sürəti post-pandemiya dövründə iqtisadiyyatların bərpalarının səviyyə və sürətləri ilə düz mütənasibdir. ABŞ-ın iqtisadi bərpa sürəti digər ölkələrə nisbətən bir neçə dəfə sürətli olacaq.\nPandemiya dövründə ən çox qazanc əldə edən Çin olub. Post-pandemiya dövründə davamının olacağı şübhə altındadır.\nTəbii ki, bütün bunlar sadəcə baş verən bir neçə prosesin və bütün ölkələrin talelərinə təsir edəcək gedişatların qısa başlıqlarıdır''.\nOPEC Neft qızıl Elman Sadıqov


Müsavat Partiyasının bəyanatı\nEv Siyasət Müsavat Partiyasının bəyanatı\nİyulun 7-də Baş prokurorluq Bastainfo.com saytında dərc edilmiş məqalələrlə bağlı heç bir qanuni əsas olmadan CM 313-cü (bilərəkdən yalan məlumat yaymaq, vəzifə saxtakarlığı) maddəsi ilə cinayət işi qaldırılıb. İyulun 9-da Bastainfo.com saytının baş redaktoru Mustafa Hacılı polis tərəfindən Bakı Şəhər prokurorluğuna aparılıb və o, şahid qismində istintaqa cəlb edilib. İyulun 10-dan heç bir məhkəmə qərarı olmadan Baş Prokurorluğun təqdimatına əsasən Bastainfo.com saytına Azərbaycandan giriş bloklanıb.\nMustafa Hacılı 5 gün ərzində prokurorluqda şahid qismində dindirilib, istintaqın ikinci günü fasiləsiz olaraq 11 saat ərzində prokurorluqda saxlanılıb və bununla onun azadlığı faktiki olaraq məhdudlaşdırılıb.\nİyulun 13-də və 14-də prokurorluq Bastainfo.com saytı ilə əməkdaşlıq edən Müsavat Partiyası Xaçmaz rayon təşkilatının sədri Heybət Əmrah, Müsavat Partiyasının Məclis üzvləri Rüfət Baxışbəyli, Könül Alı, Bastainfo.com saytının informasiya fəaliyyəti ilə heç bir əlaqəsi olmayan Müsavat Partiyası Gənclər Təşkilatının sədr müavini Tural Hacıbəyli də prokurorluq tərəfindən istintaqa cəlb edilərək şahid qismində dindiriliblər.\nMüsavat Partiyası baş verənləri Azərbaycanda söz və ifadə azadlığına qarşı növbəti təhdid kimi kimi qiymətləndirir. Müsavat Partiyası hesab edir ki, hakimiyyətin Bastainfo.com saytına və Müsavat Partiyasının funksionerlərinə qarşı həyata keçirdiyi bu qanunsuz təzyiqlər Konstitusiya ilə hüququn aliliyinin bəyan edildiyi cəmiyyətdə yolverilməz olmaqla bərabər, həm də cəmiyyətdə olan gərginliyi daha da artırılmasına gətirib çıxarır.\nMüsavat Partiyası siyasi hakimiyyətdən insanların fundamental hüquqlarına hörmətlə yanaşmağı, Bastainfo.com saytına girişə qoyulan məhdudlaşmanın aradan qaldırılmasını Müsavat Partiyasının üzvlərinə və bastainfo.com saytının əməkdaşlarına qarşı təzyiqlərə son qoyulmasını tələb edir.\nƏvvəlki məqaləGəncə hadisələrində ittiham olunanların həbsləri davam edir\nNövbəti məqalədəKüçə itləri- Elçin Şıxlı


DataView VR: Gələcəyin İş Sahəsi - Kolleksiyalar - 2022\nBir soyuq, yağışlı qış səhəri, özünüzü dərhal evinizdən ofisə teleportasiya edə bilsəniz, dolu ictimai nəqliyyatda uzun bir gediş-gəlişdən qaçınmaq və ya tıxacda qalmış qiymətli vaxtınızı itirmək istəsəniz bəlkə də xəyalınızın birləşməsi sayəsində gerçək olur. Virtual reallıq (VR) və Süni intellekt (AI) texnologiyası. Onların ümumi gücü, inkişaf etmiş ilə gələcəyin iş sahəsini yaradır AI idarəedici model tikinti alətləri.\nArtıq anında avatara, kiçik kabinetiniz 18 masa üstü ekranı ilə tamamlanmış böyük bir iş sahəsinə çevrilə bilər. çox ölçülü analiz vasitələri.\nBu anında iş gününüzdə və ya layihənizə bağlı olaraq masaüstünüzün birdən çox versiyasını saxlamaq imkanı verir. Hətta iş yoldaşlarınızı dəvət edə və asanlıqla qarşılıqlı əlaqədə olub işbirliyi qura bilərsiniz VR iş mühiti.\nYalnız sevdiyiniz səhər qəhvəsindən böyük bir fincan hazırlamalısınız, real deyil, real və xəyalınız real ola bilər. Texnologiya bu gün artıq mövcuddur.\nGörə Andy MaggioDataView VR-də qurucu və baş menecer, bu gələcəyin iş yeridir.\nDataView VR, xəyalınızı gerçəkləşdirmənin arxasındakı şirkət, əvvəlcə uyğun olaraq virtual kovorkinqi mümkün edən texnologiyanı inkişaf etdirdi maliyyə sənayesi. DataView VR əsasən investisiya və məlumat analitikləri tərəfindən istifadə olunmasına baxmayaraq məlumatların vizuallaşdırılması, texnologiya istənilən sənaye tərəfindən uyğunlaşdırıla və istifadə edilə bilər.\nDataView VR-in ana şirkəti Glimpse Group, çoxşaxəli bir portfeldən ibarət bir Virtual və Genişləndirilmiş Reallıq şirkətidir başlanğıc şirkətləri müxtəlif sənaye şaquli. Qrupun rəhbərləri VR / AR, maliyyə və inkişaf etmiş qrafika sahəsində təcrübəyə sahib olan, təşəbbüskarlara rəhbərlik edən və onlarla sıx əməkdaşlıq edən təcrübəli liderdir.\nDataView VR hərtərəfli Virtual Reallıq əsaslı iş sahəsi analitikləri nəzərə alaraq hazırlanmışdır. Mürəkkəb məlumatlarla tanış olmaq, məhsuldarlığı artırmaq və virtual əməkdaşlığı asanlaşdırmaqdır. DataView-lər HyperDesk bütün fiziki masa üstü məhdudiyyətlərini aradan qaldırır. Eyni zamanda, komanda üzvlərini eyni iş sahəsinə birləşdirir, vaxta və pula qənaət edir.\nSürətli 3D-də məlumatların vizuallaşdırılması\nDataView VR axtarış alətləri ilə ondan çox fərqli və interaktiv ekran təqdim edir. DataView-in unikal xüsusiyyətlərindən biri də bunu etməkdir 3D-də məlumat dəstləri ilə əlaqələndirin və onlarla qarşılıqlı əlaqə qurun. Şirkətə görə, VR olmadan əldə etmək mümkün olmayan bir şeydən əvvəl məlumatların tam bir şəkilini əldə etmək üçün müxtəlif qrafiklər və ya məlumat "ağacları" üzərindən keçə bilərsiniz.\nEləcə də baxın: Bədii zəka yeni maşın yetişdirmə nəsli yaradır\nAndy Maggio, DataView VR-nin yaradıcısı və inkişaf qrupunun lideri keçmiş investisiya veteranı, İcraçı Direktordur Morgan Stanley. Həm də aparıcı analitik və qlobal iqtisadçı idi Morgan Stanley İnvestisiya İdarəsi, möhkəm 30 illik VR proqram inkişaf təcrübəsi ilə. Maggio İcazəli Maliyyə Analitikidir.\nHaqqında olduqca maraqlı və rəngarəng bir təqdimat hazırladı Amerika Birləşmiş Ştatları 2016 seçkiləri. Bu təqdimat üçün (aşağıdakı video) bütün əyalətlərdən və ərazilərdən səsvermə məlumatlarını nəzərdən keçirdi daldırma 3D vizual.\n"DataView VR-nin gözətçisi, insanları faktiki olaraq dünyanın istənilən yerindən birləşdirərkən daha dərin, daha sürətli təhlil və daha aydın, daha güclü təqdimatlara kömək etməkdir." - Andy Maggio, DataView VR-də yaradıcı və baş menecer\nDataView VR platforması, istifadəçilərə kompleks məlumat dəstlərindən daha sürətli bir şəkildə daha təsirli anlayışlar əldə etmək üçün məlumat analitiklərinə qiymətli vaxta qənaət etmək üçün çox ölçülü məlumat görselleştirme, analiz və təqdimat istifadə edir. HyperDesk masaüstünüzü əks etdirir. PDF-ləri idxal edə və Veb saytlarını yükləyə bilər.\nPlatforma problemsizdir 2B məlumatları çevirir immersive, çox ölçülü və rəngarəng ekranlara. Andy Maggio-ya görə DataView proqramın növbəti mərhələsidir analiz və təqdimat proqramının təkamülü.\nMaggio, maraqlı mühəndisliyə göndərdiyi bir məktubda "DataView-in gələcək iş sahəsi həm iki ölçülü, həm də çox ölçülü alətlər təmin etmək üçün Virtual Reallıq və Süni Zəkadan istifadə edir" dedi. "DataView VR-in məqsədi insanları faktiki olaraq dünyanın istənilən yerindən birləşdirən daha dərin, daha sürətli təhlil və daha aydın, daha güclü təqdimatları asanlaşdırmaqdır."\nHal-hazırda DataView VR-nin əsas istifadəçiləri böyük maliyyə qurumları, müxtəlif satış tərəfli investisiya mütəxəssisləri, böyük universitetlər və qeyri-maliyyə sahələrindəki məlumat analitikləridir.\nÇox miqdarda məlumatı işlətməyə və təqdim etməyə ehtiyacı olan hər kəs, xüsusən də kompleks məlumatlarla yaxından işləyənlər, üç-altı ölçülü məlumat vizualizasiyaları ilə işləməkdən faydalana bilər. bir VR mühitində AI tərəfindən yaradıldı uzaqdan VR bağlantısı ilə.\nÇox ofis məkanları xaotikdir. Dağınıq masalar və tam çəkmələr. Qəhvə kupanız üçün yer tapmaq çətindir. Fokuslanmaq üçün mübarizə aparmağa başlayırsınız. Bu tanış səslənir? İndi rahat bir qulaqlıq taxdığınızı, bir düyməni basdığınızı və gələcəyə teleportalandığınızı düşünün.\nSiz bir virtual dünya mühiti bu sakit və dağınıqdır. Siz Nyu-Yorkdasınız. Ətrafınızdakı yeganə şey, sizə lazım olan bütün məlumatları olan 18 monitordur. Əl jestlərindən, həqiqi klaviaturanızdan və siçandan istifadə edərək məlumatları düzəldə və proyeksiya edə bilərsiniz.\nSonra biraz geribildirim və beyin fırtınası üçün nəticələrinizi Londondakı həmkarınıza göstərmək istəyirsiniz. Bir dəqiqə sonra virtual ofisinizə atlanır. Hər ikiniz özünüzü görə bilərsiniz super yüklənmiş masa üstü ekran. Məzmunu haqqında bir söhbətiniz var; dərhal həyata keçirə biləcəyiniz bəzi təzə fikirlərə kömək edir.\nOna özünüzdə yaratdığınız proqnozlaşdırıcı modeli göstərmək istəyirsinizsə çox ölçülü iş sahəsi, siz bir neçə saniyədə meşənin üstündə üzə bilərsiniz. Meşədəki ağacların hər biri sizə verir altı ölçülü məlumat müəyyən bir məlumat nöqtəsi haqqında. Ümumi meşə həm proqnozlaşdırma modelinizdəki əsas meylləri və həm də kənarları idarə edən şeyləri göstərir.\nSonra yeni bir məlumat dəsti yükləyirsiniz. DataView-lər Süni Zəka çox ölçülü vizualizasiyalar yaradır ətrafında hərəkət edib qarşılıqlı əlaqə qura biləcəyiniz. Siz və həmkarınız birlikdə məlumatları araşdırırıq. İşi bitirsən. Həmkarınızla vidalaşırsınız və virtual iş yerinizi tərk edirsiniz.\nDataView-a görə yeni dünyagörüşlərinizlə silahlanmış gerçək dünyaya qayıdırsınız hiper yüklənmiş məhsuldarlıq DataView-də iclas. Bunu kim sevməz! İndi arxada oturub başqa bir fincan qəhvənin dadını çıxara bilərsiniz.\nVideoya baxın: DataView VR Connection Tutorial (BiləR 2022).\nCopyright 2022 \_ DataView VR: Gələcəyin İş Sahəsi ...


Mirmehdi Ağaoğlunun onluğa düşməyən hekayəsi\n2022, 16 May, Bazar ertəsi, Bakı vaxtı 18:44\nGürşad yelkəni taqqıldatmağa başlayanda Qəzənfər çölə çıxıb qaralan buludlara baxdı. Göy üzünü sanki palçıqla suvamışdılar, qapqaranlıq idi.\nElə yaxşı oldu, yağış da yağdı. Suyun içində itib batmağımızı gözləri ilə görərlər.\nYağış doğurdan da qəfildən yağmağa başladı. Səhərki havaya baxanda deməzdin bu gün yağış yağacaq.\nÇadırın üstünə düşən iri yağış damlaları gur səs çıxardır, yelkənin qatlaqlarından süzülərək həyətə tökülürdü. Səsdən çadırda oturmaq olmurdu.\nÇadırdan dammırdı. Qəzənfər bir az həyətin bir tərəfinə düzdüyü mebellər, evin müxəlləfatı üçün narahat olsa da, onların üstünü, yanını yaxşı basdırmışdı.\nMebelləri gündən yanıb bozarmamaları üçün yelkənləyəndə şuppur-şuppur tər tökmüşdü.\nMebelləri, evin müxəlləfatını arvadının təkidi ilə basdırmışdı.\nOna qalsaydı bunların üstünü örtməzdi. Qoy elə həyət-bacadaca dağınıq vəziyyətdə qalsınlar. Bu mənzərə komissiyanı bir qədər yumşaldar.\nTəzə mebel də verərlər. Qəzənfərgil də təzə mebeli satıb pulunu cibinə qoyar, yenə də köhnə mebeli işlədərlər.\nOnun planı bu cür olsa da bina dövrdən ona qarşı olmuş arvadı bu dəfə də yolundan döndərməyə çalışmışdı.\nBirinci daşı uçurmağa başlayandan əlinin üstünə nəhs gətirmişdi. Qəzənfər sökdükcə dağıntının səslərinə qarğış nəvası da qarışırdı.\nArvadının qarğışlarının nəticəsi idi ki, əvvəl əli lomun altında qalıb dırnağını göyərtdi. İkinci dəfə də barının üstündən yıxılıb belini sıyırdı. Bir dəfə isə tavanın tiri az qala aşıb başını yaracaqdı.\nXoşbəxtlikdən Qəzənfər cəld tərpənib kənara atıla bildi. Sağ ayağı yerdəki daşın qulağına sürtülüb sıyrıldı.\nOnda daha səbrinə hakim ola bilməyən Qəzənfər əyilib divardan söküb çıxartdığı taxtalardan birini götürüb həyətdə paltar sərən arvadın üstünə cumdu.\nSəhəri gün arvadı yeriyə bilməyəndə o özü də elə bilmişdi ki, arvadı yanının göyənəyindən qıc olub yeriyə bilmir.\nHirsi soyuyan Qəzənfər bir təhər arvadın qılığına girib uzun boz yubkasını yuxarı qaldırtdıranda yanındakı göyərtilərdən başqa ağzı çəhrəyılaşmış yara da görmüşdü.\nHeç nə olmamış kimi yubkanı aşağı çəkərək onu da buna inandırmışdısa da, bir azdan arvadı ağrını unudub ev işlərilə məşğul olanda dünən onu döydüyü taxtanı tapıb üstündəki yüzlük paslı mıxı öz gözlərilə görmüşdü.\nAxşamçağı arvadının kefi pozuldu, çadırda qoyulmuş yeganə çarpayıya yayxanıb böyrü üstə qaldı. Qızdırması qalxmış, yeriməyə halı qalmamışdı.\nMəktəbli qızı Sənəmin piletkanın üzərində qızartdığı kartofun şirin qoxusu çadırı başına götürmüşdü.\nGünortadan işləyib acmış Qəzənfər həkim dalısıyca kəndə qaçmamışdan qabaq əlini tavaya atıb alaçiy kartof dilimlərindən bir çimdik götürüb ağzına apardı. Sonra da qaloşunu geyinə-geyinə kətilin üstündəki salofan paketdəki çörəyin qırağından bir tikə qopardı.\nHəkim dalınca yollanmağı qonşu arvadın israrı ilə olmuşdu.\nO yaraya baxıb təcili həkimə göstərmək lazım olduğunu söyləmişdi.\nQəzənfər arvadının xəstələnib yatağa düşməsinə üzülsə də, bir o qədər də pərişan deyildi. Komissiya arvadını yataqda görüb yumşalar.\nBaşqa vaxt olsaydı, arvadının yataqdan tez durmasını istəyərdi.\nİndiki vəziyyətdə isə komissiyya gələnəcən arvadının yataqda qalması məqsədəuyğun idi.\nCandan möhkəm arvadı arvadı elə həmən günün səhəri yataqdan qalxdı. O gün komisssiya da gəlmədi.\nQəzənfər həmən gün həyətin ortasında qapıyla uçuq evin arasına bir stul qoyub gah uçulan evə, gah da qapıya tamaşa elədi, gələn olmadı. Səhəri gün Qəzənfər stulun əynəmini evə sarı bir az da artırdı.\nİndi alaqapıya baxmaq üçün başını azca döndərmək kifayət idi.\nKürsülü, bir mərtəbə evin divarları yarıyacan sökülmüş, aynabəndin və otaqların pəncərələrinin bir qismi aşmış, bir qismi də yıxılmaqdan özünü saxlamağa çalışan adam kimi divarlardan sallanıb qalmışdı.\nGiriş qapısının çərçivəsi yalnızca bir divardan asılı qalmışdı. Qalan divarlarsa sökülmüşdü. Qapı yarıaçıq idi. Elə bil bu evdə dünənə kimi heç kim yaşamamışdı.\nÇatının hissələri pərakəndə şəkildə evin fərşinə tökülmüşdü. Şifer qırıqları bayram kağızları kimi bütün həyətə yayılmışdı.\nQəzənfər evi xüsusi amansızlıqla dağıtdı. Birinci evin damından başladı. Dama çıxıb gürzlə şiferi, taxta dirəkləri vurub sındırdı.\nÇatı çökəndən sonra divarlara keçdi. Onu bu çılğın hərəkətindən döndərməyə gücü çatmayan arvadı kənarda durub qarğış yağdıranda qızları həvəslə ona kömək edirdilər. Qızlar əllərindəki uzun taxta parçaları ilə evin şüşələrini sındırırdılar.\nOnlar evi elə amansızlıqla dağıdırdılar ki, elə bil düşmən evi yağmalayırdılar.\nEvin içində mebellərdən heç nə saxlamamışdı. Əski bir komod, mətbəx stolu, bir də ayaqları qırılmış köhnə dəmir çarpayı.\nO anbardan bəzi şeylər də tapıb gətirmişdi; artıq çoxdandı geyinilməyən nimdaş paltarlar-onları evin yerinə səpələmişdi, atasından qalma stolüstü lampa, rəhmətlik atasının bir zaman abunə olduğu “Azərbaycan”, “Elm və həyat” jurnalları- onları da uşaq oyuncaqları ilə birgə evin yerinə səpələmişdi.\nArvadının qoymaqışıqırığına baxmayaraq bir neçə boşqab, kasa götürüb evin yerinə tullamışdı. Xarab olmuş, anbara tulladıqları, istifadəsiz köhnə televizoru isə gətirib evin bir güncünə qoymuş, sonra da çəkiclə ekranını sındırmışdı.\nQəzənfər iki ay əvvələcən Bakıda fəhlə işləyirdi. Bu vaxta kimi əlini ağdan-qaraya vurmamış bir adama ailəsini dolandırmaq üçün birdən-birə ağır işlər görmək çox çətin olmuşdu.\nQəzənfərdə əqli cəhətdən qüsur var idi. Atası o doğulanda qurban kəsib yeddi qapıya paylamışdı.\nHeç yeddi ay keçməmiş məlum olmuşdu ki, uşaqda əqli naqislik var. Bunu özünə dərd edən atası ölən günə qədər oğluna bir iş gördürməyə qıymamışdı.\nEvlənmək yaşı çatanda da ata-anası qohum əqrabaya hay salıb bir qız tapmış, gədəni evləndirmişdilər.\nEvlənəndən sonra da Qəzənfər daimi işləməmişdi. Atası yenə də əlini onun ailəsi üzərindən əskik etmirdi, ağır yüklü ailəni dolandırır, nəvələrinin bütün xərclərini özü çəkirdi.\nQəzənfər də bekar qalan adam olmasa da, hansı işə girişidisə batırırdı. Onunki gətirmirdi.\nAilə saxlamağın çətinliyini Qəzənfər atası öləndən sonra hiss elədi. Uşaqlar artıq böyümüşdülər. Daha Qəzənfərin yükünü çəkəcək biri yox idi, bacılarının arada elədikləri yardım isə heç yarım aya da çatmırdı.\nOnda Qəzənfər Bakıdakı qohumlarının köməyi ilə fəhlə işi tapdı.\nİki ay əvvəlsə prorabla dalaşıb işdən ayrıldı. Başqa yerlədə onu işə götürən olmayanda kəndə qayıtdı. Onun gəlişindən bir ay sonra kəndi sel apardı.\nSelin qabağını almaq üçün bəndvurma işlərində torpaqla doldurulan hər kisəyə görə 20 qəpik verildiyini eşidəndə Qəzənfər evdə dayanmadı.\nAtasından qalma yekəağız lopatkasını da çiyninə alıb onun evdən yüzcə metr aralıda aparılan bəndvurma işlərinə köməyə getdi.\nSel kəndin Kürə yaxın hissəsindən yüzə yaxın evi vurub sıradan çıxarmışdı. Evlərin çoxu uçulub dağılmışdı. Qəzənfərgilin məhəlləsi nisbətən hündürdə yerləşdiyindən onların evlərini, həyət-bacalarını sel basmamışdı.\nEvləri uçmuş kəndlilər üçün hökümətin təzə evlər tikəcəyini, ya da kompensasiya ödəyəcəyini eşidəndə Qəzənfər xeyli məyus olmuşdu və onda ağlına bir fikir gəlmişdi.\nQəzənfər bir-iki gün kisə dolduranlarla işləyəndən sonra rəhbər işçilərdən birinin xoşuna gəldi. O da Qəzənfəri özünə yavər götürdü.\nBundan sonra Qəzənfər altı qaz balasının ağzı kimi sarı olan botılarını çıxarıb qaloş geyindi ki, iş dalınca ora-bura qaçmaq rahat olsun.\nO qulluğa gedir, siqaret alır, kontur dalınca qaçır, araq tapır, tapşırılan bütün işlərin öhdəsindən gəlirdi.\nRəhbər işçi də ona qarşı laqeyd qalmır, arada görüm-baxım edirdi. Bir gün səhər Qəzənfər işə gələndə gördü ki, Bakıdan gəlmiş rəhbər işçi geri qayıdıb. Bundan sonra Qəzənfər daha sel bölgəsinə getmədi.\nYarım saatdan sonra yağış kəsdi. Göyün üzü açılmağa başladı. Babat yağış yağmışdı. Yağan yağışı torpaq süngər kimi canını çəkmişdi. Həyətdəki gölməçələr qurumaq üzrəydilər. Uçuq evin içində xeyli su yığılıb qalmışdı. Yağış dağılmış evi daha miskin hala salmışdı.\nKomissiya üzvləri qapını taqqıldadıb həyətə girəndə Qəzənfər dağıntının içində var gəl edir, xoşuna gəlməyəni yenidən uçurur, evin ortasını zibillə doldurur, köhnə pal-paltarı evin içində əmələ gəlmiş gölməçədə isladıb sonra palçığa bulayaraq ortaya atırdı. Komisiya üzvləri çox qalmadılar.\nEvin ətrafında bir dövrə vurdular. Qəhvə rəngli forma geyinmiş komissiya üzvü evin içinə girib çıxandan sonra yanındakılara nəsə dedi. Hamısı gülüşdülər.\nOnların gülüşməsi Qəzənfəri pərt etsə də, bunu biruzə etmədi.\nQəzənfərin evini qeydiyyata almadılar. Nə qədər and-aman eləsə də xeyri olmadı.\nÜzvlər qapıdan çıxanda yazıq görkəmli Qəzənfər onların ardınca küçəyə çıxıb maşına cumanda bayaqdan çadırın ağzında qızlarla dayanıb gələnlərə tamaşa edən arvadı əllərini qoynundan götürüb ərinin dalınca kül qoydu.\nMaşın torpaq yolda kövrək izlər sala-sala uzaqlaşandan sonra Qəzənfər həyətə girməyə ürək eləmədi. Girən kimi arvadı qışqırbağır salıb üstünə cumacaq, vay-şivən qoparacaq. Siqaret yandırıb qapının ağzında çömbəlmək istədisə də ayağa qalxıb bəndə sarı geti.\nAxşam kəndə xəbər yayıldı:\nKimsə bəndi uçurmaq istəyib. Bəndi qoruyan polislər onu tutub şöbəyə aparmasaymışlar kəndi su basacaqmış.


Yekəpər “Porşe”nin sükanı arxasındakı sərçə-qız\n14:18 21 Dekabr 2019\nİş çıxışı axşamın hüznü şəhərin üzünü gümüş bir jalyüz kimi örtərkən, qırmızıpapaq avtobusun arxasında özümə bir guşə tapdım, amma çantam başıboş çıxdı – yolda oxumaq üçün kitab götürməyi unutmuşdum.\nÖzümü danlayıb peşmançılıq nəğmələri oxuyandan sonra gözlərim maşınların seriya nömrəsinə sataşdı.\nBir az diqqət kəsilən kimi hərflər cilddən-cildə düşdülər, hərəsi bir sözə, bir xatirəyə, bir ada oxşamağa başladılar.\nBu oyun xoşuma gəldi və özümü təhtəlşüurdan sızan bu şüur selinə buraxdım...\nBu qaraqabaq maşının seriyası hər şeyə təkrarlanan böyük hərflərlə təəccüblənir: yəqin sahibi fil sümüyündən qəsrdə yaşayır; elə bil, yol getmir, hər yanı kostyum kimi ütüləyir, elə şütüyür, sanki hamımızı hədələyir...\nQəhvəyi “Jiquli”nin seriya nömrəsində arzunun səxavətiylə imkanın xəsisliyi toqquşub...\nYekəpər “Porşe”nin sükanı arxasındakı sərçə-qız bütün güzgülərdə özünə baxır. Görən avtomobilinin seriyası kimin adının baş hərfləridir?\nBu sınıq-salxaq “Lada” avtomobildən çox, hələ reallaşmamış maşın ideyasına bənzəyir. Qəribədir, nədənsə bu maşın mənə çox tanış gəlir, elə bil, hansısa məhlədə bir baqaj dolusu smaylik rəngli heyva satırdı...\nSarı “Mersedes”in seriyası yox, özü yaddaşımı oyadır. Ədalət Ağaoğlunun unudulmaz romanı “Fikrimin incə gülü” əsasında çəkilmiş film! İlyas Salmanın yaddaqalan performansı.\nQara “Volqa”! Bir vaxtların məşhur detektiv romanı. Sovetlərdə imkan göstəricisi, təxminən “Kadillak”ın, “Limuzin”in opponenti.\nÇəhrayı “Nissan”ın seriyası DR-dir. Hərflərin doğmalığı içimi işıqlandırır. Evə az qalıb, qapı açılan kimi Dəfnə qucağıma tullanacaq və başlayacaq mənə təzə hərflər, yeni sözlər öyrətməyə...


Malakut Sigorta yeni sığorta proqramı hazırlayır\nBiznes və iqtisadiyyat xəbərləri 6 Mart 2007 15:12 (UTC+04:00)\nAzərbaycan, Bakı /müxbir. Trend Ü.İsmayılova / Şirkətin baş direktoru Emin Aslanovun çərşənbə axşamı verdiyi məlumata görə, Malakut Sigorta indiyədək Azərbaycanda tətbiq edilməyən yeni sığorta proqramı hazırlayır.\nOnun sözlərinə görə, şirkət yeni layihəyə Böyük Britaniya və Rusiyanın iri sığorta şirkət lərini cəlb edir. Malakut Sigorta -nın yeni layihəsi özünə sığorta banklarını da daxil edir. Xidmətin məqsədi bank əməkdaşlarını səhvlərdən, əməkdaşların aldadılması, saxta pullar və qiymətli kağızların qəbul edilməsindən sığortalamaqdan ibarətdir. Bundan savayı, Malakut Sigorta tikintiyə də sığorta təklif edə bilər. Bu xidmət tikinti işinin özünün sığortasından ibarətdir: evlərin sığortası, tikintinin müddəti və məsuliyyətin sığortası.\nŞirkətin hazırda işlədiyi sığortanın 3-cü forması fabrik və zavodlarda fors major hallarda istehsalın dayandırılmasından ibarətdir. Malakut Sigorta-nın fəaliyyətinin əsas istiqaməti energetika, mülkiyyət, hava nəqliyyatı və dəniz hadisələrindən sığortadan ibarətdir.


Müdafiə Nazirliyi cəbhədəki itkilərə aydınlıq gətirdi | Hazara-Azeri\n“Azərbaycan tərəfi cəbhə xəttində heç bir itki verməyib”. Bu barədə ANS PRESS-in sorğusuna Müdafiə Nazirliyinin verdiyi cavabda deyilir.\n“Düşmən tərəfi ictimaiyyəti çaşdıran və həqiqətə uyğun olmayan bu cür xəbərləri yaymaqla gələcək təxribatları üçün zəmin yaratmaq məqsədi daşıyır.\nBildiririk ki, Silahlı Qüvvələrimizin bölmələri heç bir itki verməyib və qoşunların təmas xəttində əməliyyat şəraitinə tam nəzarət edir”.\nQeyd edək ki, bu gün bəzi erməni KİV-də Azərbaycan tərəfinin təmas xəttində iki itki verməsi barədə məlumatlar yayılıb.\nBu gün Silahlı Qüvvələrin Hərbi Tibb Fakültəsində olan Azərbaycanın müdafiə naziri general-polkovnik Zakir Həsənov bildirib ki, Azərbaycan Ordusu düşmənlə təmas xəttində tam üstünlüyü əldə edib. Artıq cəbhədə ermənilərin qorxuya düşdükləri heç kimə sirr deyil.\n“Nə qədər ki, ermənilər öz işğalçılıq siyasətindən əl çəkməyiblər, prezidentin dediyi kimi, “torpaq düşmənlərin ayaqları altında od tutub yanmalıdır”. Erməniləri işğal etdikləri ərazilərdə dinc oturmağa qoymayacağıq. Bizim məqsədimiz budur”. …read more\nPrevious PostOn election eve, Taiwan frontrunner says she seeks peace with ChinaNext Postİstanbul-Bakı reysi yenə təxirə düşdü


Ümumi MÜDDƏalar maddə Əsas anlayışlar Bu Qanunda istifadə edilən əsas anlayışlar aşağıdakı mənaları daşıyır: Müflisləşmə\nYüklə 268,31 Kb.\nölçüsü 268,31 Kb.\nİflas prosesinə başlanma məqamı\nİflas prosesinə başlanmasının ümumi qaydaları\nÖdəmə qabiliyyətsizliyi anlayışının məzmunu\nİFLAS PROSESİNƏ MƏHKƏMƏ VASİTƏSİLƏ BAŞLANMASI\nBorclunun iflas haqqında ərizəsinə əlavə edilən sənədlər\nKreditorların iflas prosesinə başlaması\nKreditorun iflas haqqında iddia ərizəsinə əlavə edilən sənədlər\nTələblərə əməl olunmamasının nəticəsi\nİflas haqqında iş üzrə məhkəmə baxışı barədə elan\nİflas haqqında iddia ərizəsi verildikdən sonra borclu tərəfindən borcların ödənilməsi\nİflas haqqında iş üzrə məhkəmə baxışının prosessual nəticələri\nMəhkəmə qərarlarından şikayət verilməsi\nBorclunun məhkəmə qaydasında müflis elan olunmasından sonra kreditorların ilkin yığıncağı\nİFLAS PROSESİNƏ MƏHKƏMƏNİN İŞTİRAKI OLMADAN BORCLU MÜƏSSİSƏ TƏRƏFİNDƏN BAŞLANMASI\nEhtimal olunan iflas barəsində kreditorlara bildiriş\nMəhkəmənin iştirakı olmadan borclu müəssisə tərəfindən iflas prosesi başlanarkən kreditorların ilkin yığıncağı\nBORCLUNUN İFLASI PROSESİNƏ BAŞLANMASININ VƏ MÜFLİS ELAN OLUNMASININ NƏTİCƏLƏRİ\nBorclunun müflis elan olunmasının nəticələri\nMüflisləşmə — borclunun öz öhdəliklərinin ödəmə qabiliyyətinin olmaması;\nƏrizəçi — məhkəməyə iflas haqqında ərizə (iddia ərizəsi) vermiş şəxs;\nBorclu müəssisə — Azərbaycan Respublikasının ərazisində fəaliyyət göstərən və ya fəaliyyəti dayandırılmış və borcu olan hüquqi şəxs;\nFərdi borclu — öz fəaliyyətini hüquqi şəxs yaratmadan həyata keçirən və borcu olan sahibkar — fiziki şəxs;\nBarışıq sazişi — kreditorların payına düşən ödənişlərin təxirə salınması, hissə-hissə ödənilməsi, borcların müəyyən hissəsinin güzəşt edilməsi, borclu müəssisənin yenidən təşkil olunması barədə borclu ilə kreditorlar arasında əldə edilən razılıq;\nMüəssisənin aktivi — müəssisənin əsas vəsaitindən, digər uzunmüddətli vəsait qoyuluşundan, dövriyyə vəsaitindən və maliyyə aktivlərindən (qeyri-maddi aktivlər də daxil olmaqla) ibarət əmlak;\nMüəssisənin passivi — müəssisənin kreditor borcu da daxil olmaqla borc və cəlb edilmiş vəsaitdən (subvensiyalar, dotasiyalar və s. istisna olunmaqla) ibarət öhdəlik;\nSağlamlaşdırma — borclunun ləğv edilməsinin qarşısını almaq məqsədilə onun mülkiyyətçisi, kreditorlar və digər hüquqi və fiziki şəxslər tərəfindən maliyyə yardımı göstərilməsi yolu ilə borclunun yenidən təşkil edilməsi üsulu;\nBorclunun əmlakı — iflas prosesinə başlanma məqamı dövründə borclunun mülkiyyətində olan və ya onun sahibliyinə verilmiş bütün əmlak və iflas prosesinə başlanma məqamından ona xitam verilənədək əmlak inzibatçısının və (və ya) müvəqqəti əmlak inzibatçısının, habelə borclunun əldə etdiyi bütün əmlakdır. (Fərdi borcluya aid halda qüvvədə olan qanunvericiliyə müvafiq surətdə tələb yönəldilə bilməyən əmlak istisna təşkil edir);\nİflas prosesinə başlanma məqamı — bu Qanunun 2-ci maddəsində müəyyənləşdirilmiş məqam;\nMüflisolma məqamı — bu Qanunun 18-ci maddəsində müəyyənləşdirilmiş məqam;\nƏmlak inzibatçısı — borclunun ödəmə qabiliyyətsizliyi halında təyin edilən, bu Qanunun V fəslində səciyyələndirilmiş vəzifəli şəxs;\nMüvəqqəti əmlak inzibatçısı — borclunun ödəmə qabiliyyətsizliyi halında təyin edilən, bu Qanunun VI fəslində səciyyələndirilmiş vəzifəli şəxs;\nMüdir — borclunun təsis sənədlərinə uyğun olaraq onun təsərrüfat fəaliyyəti barəsində məcburi qüvvəyə malik olan qərarlar qəbul etmək səlahiyyəti verilmiş şəxs, o cümlədən prezident, direktor, bunların müavinləri və baş mühasib, habelə müntəzəm sərəncamlar vermək və ya hər hansı başqa yolla borclunun fəaliyyətini faktiki idarə edən digər şəxs;\nTəminatlı kreditor — girovsaxlayan kreditor;\nTəminatsız kreditor — təminatlı kreditor olmayan, bu Qanuna müvafiq surətdə tələbləri beşinci növbədə ödənilən kreditor;\nKredit təşkilatı — qanunvericiliklə müəyyən olunmuş qaydada Azərbaycan Respublikasında bank fəaliyyəti göstərən, yaxud göstərmiş hüquqi şəxsdir;\nRezidentlər — Azərbaycan Respublikasında daimi yaşayış yeri olan, o cümlədən Azərbaycan Respublikası hüdudlarından kənarda müvəqqəti yaşayan fiziki şəxslər; Azərbaycan Respublikasının hüquqi şəxsləri və onların xaricdəki filialları və nümayəndəlikləri; Azərbaycan Respublikasının xaricdə yerləşən diplomatik və digər rəsmi nümayəndəlikləri;\nQeyri-rezidentlər — Azərbaycan Respublikasının hüdudlarından kənarda daimi yaşayış yeri olan, o cümlədən Azərbaycan Respublikasında müvəqqəti yaşayan fiziki şəxslər; xaricdə yerləşən hüquqi şəxslər və hüquqi şəxs olmayan müəssisə və təşkilatlar, onların Azərbaycan Respublikasında yerləşən filialları və nümayəndəlikləri; Azərbaycan Respublikasında yerləşən xarici diplomatik və digər rəsmi nümayəndəliklər, habelə beynəlxalq təşkilatlar, o cümlədən onların filialları və nümayəndəlikləri.\nə) borclunun fikrincə, iş üzrə məhkəmə baxışı üçün məhkəməyə lazım ola bilən hər hansı başqa məlumat, o cümlədən fərdi borcluya aid halda müəyyən aktivlərin borclunun əmlakındançıxarılmasına dair onun tələbini təsdiq edən müfəssəl məlumat, habelə qanunvericiliklə nəzərdə tutulmuş digər məlumatlar.\n1. Kreditorun iflas haqqında iddia ərizəsi qanunvericilikdə müəyyən edilmiş formada tərtib edilməli və imzalanmalıdır. Kreditorun nümayəndəsi tərəfindən verilən ərizəsinə etibarnaməvə ya həmin nümayəndənin səlahiyyətini, yaxud onun qulluq mövqeyini təsdiq edən başqa sənəd əlavə edilməlidir.\nc) dövlət müəssisəsidirsə — iflas haqqında iddia ərizəsinin surətinin müvafiq icra hakimiyyəti orqanına göndərildiyini.\n2. İflas haqqında elan bu maddənin 1-ci bəndinə müvafiq surətdə dərc olunmadıqda, bu, qanunvericilikdə nəzərdə tutulmuş prosessual nəticələrə (məhkəmənin işə baxılmanın təxirəsalmasına, dayandırmasına, işi baxmadan saxlamasına) səbəb ola bilər.\n2. Qanunvericiliklə nəzərdə tutulmuş qaydada məhkəmə iddiaçının (və ya cavabdehin) razılığı və ya təşəbbüsü, habelə öz təşəbbüsü ilə iflas haqqında işdə iştirak edən tərəfləri əsl iddiaçıvə ya cavabdeh ilə, onların hüquqi varisləri ilə əvəz edilməsinə, işə başqa iddiaçı və ya cavabdehin cəlb olunmasına yol verə bilər.\n1. İflas haqqında iş üzrə məhkəmənin müvafiq qərarından məhkəmə baxışının tərəflərinin və ya işdə iştirak edən digər şəxslərin şikayətləri qanunvericilikdə müəyyən edilmiş qaydada vəmüddətlərdə verilir və baxılır.\n1. Borclunun məhkəmə qaydasında müflis elan olunmasından sonra əmlak inzibatçısı kreditorların ilkin yığıncağını bütün məlum kreditorlara və əgər borclu dövlət müəssisəsidirsə müvafiq icra hakimiyyəti orqanına yığıncaq barəsində bildiriş göndərmək yolu ilə çağırır. Həmin yığıncaq borclunu müflis elan etmək barəsində müvafiq məhkəmə qərarının qanuni qüvvəyəmindiyi gündən ən geci 15 gün ərzində keçirilməlidir.\nTörətdiyi cinayətlər ilə əlaqədar müəyyən vəzifələr tutmaq və ya müəyyən fəaliyyətlə məşğul olmaq hüququndan məhrum olma cəzasına məhkum olunmuş şəxslər (əgər bu cəzanınçəkilməsi müddəti müəyyən edilmiş qaydada bitməmişdirsə), eləcə də barəsində iflas prosesinə başlanmış şəxslər əmlak inzibatçısı təyin edilə bilməzlər.\n4. Əmlak inzibatçısı təyin edilən şəxs təyinatını qəbul etməzdən əvvəl onu təyin edənlər qarşısında belə təyinatda şəxsi marağının olmadığını yazılı şəkildə bəyan etməlidir. Aşağıdakılarəmlak inzibatçısı seçilə bilməzlər:


Rəşid Mahmudovdan koronavirusla bağlı şok xəbərdarlıq!\nHazırda dünyanın bir sıra ölkələri koronavirus pandemiyasının üçüncü dalğasını yaşadıqlarını elan edir. Digər tərəfdən isə virusun yeni qorxulu ştamının sürətlə yayıldığı haqda xəbərlər yayılır. Hazırda COVID-19 virusunun 200-dən artıq mutasiya keçirmiş ştammları aşkarlanıb.\nDominant.az xəbər verir ki, məsələ ilə bağlı Tibb elmləri üzrə fəlsəfə doktoru Rəşid Mahmudov danışıb. Onun sözlərinə görə, zamanla belə dalğavari yoluxmalar koronaviruslara və eləcə də COVID-19 virusuna xasdır:\n“Bilirsiniz ki, bu virus mutasiyaya uğrayır. Onlar bir formada qalmır, quruluşunu dəyişib başqa formada özünü biruzə verir. Bir müddət əvvəl İngiltərə kraliçası İkinci Elizabet çıxıb açıqlama verib dedi ki, koronavirus beş dəfə hücum edəcək. Yoluxma dalğalarını onlar özləri idarə edirlər, bu həm siyasətdir, həm də xəstəlikdir. Kraliça düz deyir, bu hələ virusun üçüncü dalğasıdır, bundan sonra dörd və beşinci dalğalar da olacaq. Onun sözlərinə görə bu virus hələ 2023-cü ilə qədər davam edəcək. Özünüz bilirsiniz ki, dünyanı idarə edən onlardır. Bu süni hazırlanmış bir virusdur. COVİD-19 adlı virus dünyada yox idi, koronavirun altı növü var idi, bu isə yeddincidir. Özləri yaradıblar, çinlilər də bu dünyaya salıb, nə hoqqadır anlamıram. Amma virus davam edəcək, modifikasiya edib başqa formada qarşımıza çıxacaq”.\nMüsahibimiz COVID-19 əleyhinə vurulan peyvəndlərin virusun yayılmasında təsirsiz ola biləcəyini qeyd edib:\n“Ehtimal var ki, vurulan vaksinlər heç bir təsir göstərməsin. Hər dəfə yeni vaksin hazırlamaq isə illər ala bilər, bunu etmək çox çətindir. Koronavirus bir amin turşu qalığından ibarətdir. Hüceyrənin içərisində yaşayır, nüvə ilə qidalanır. Hüceyrənin nüvəsinə girir, amma özünün də 40 geni var. Bütün viruslarla onu qarışdırıblar, hamısını da öldürüb və onun genlərini özünə çəkib. İndi 40 genə qarşı necə mübarizə aparmaq olar? Gərək 40 cür vaksin yaradasan, bu isə çox çətindir”.\nR.Mahmudov Azərbaycanda üçüncü dalğanın olacağı ehtimalına da münasibət bildirib:\n“Azərbaycanda da üçüncü dalğa gözlənilir. Bu tək ölkəmizdə deyil, bütün dünyada gözlənilir. Nəinki üç, beşinci dalğa da gözlənilir. Bütün dünyanı bununla sıfırlamaq istədikləri ehtimalı da var. Dünya əhalisinin sayının 2 milyarda salınması gözlənilir. Hazırda 6-7 milyard əhali var və bunun azalmasını istəyirlər”.\nDüşmən Kəlbəcərin Başlıbel kəndinin mağaralara sığınan sakinlərinə necə divan tutmuşdu…\nBu şəxslərə oruc tutmaq olmaz\nƏdalət Şükürovun mediadan gizlətdiyi xanımı\n2 gün öncə 23:28\nDaha bir məşhur kino aktyoru vəfat etdi\nErmənilər Xankəndini boşaldır\n2 gün öncə 20:07\nRoza Zərgərli buna görə boşanıbmış\n2 gün öncə 18:35\n2 gün öncə 18:01


Donbasda ukraynalı jurnalist helak olub - Azadliq Xeber\nDonbasda ukraynalı jurnalist helak olub\n01.03.2015 / 02:04 xeber –\nUkraynanın “Seqodnya” qəzetinin fotomüxbiri Sergey Nikolayev Donbasda əməliyyat zonasında həlak olub. APA-nın “TASS”a istinadən verdiyi xəbərə görə, bu barədə “Seqodnya” qəzetinin internet səhifəsində dərc olunmuş məlumatda bildirilir.\n“Donetsk vilayətində “Seqodnya” qəzetinin fotomüxbiri Sergey Nikolayev həlak olub. O Donetsk vilayətinin Peski yaşayış məntəqəsinin yaxınlığında atəşə məruz qalıb. “Seqodnya” qəzetinin və Segodnya.ua saytının redaksiyası Sergey Nikolayevin ölümü ilə əlaqədar dərin kədər hissi keçirir, onun qoyumları və yaxınlarına başsağlığı verir”, deyə məlumatda bildirilir.\nBundan əvvəl ölkənin şərqində atəşkəs rejiminin pozulması nəticəsində bir hərbçinin həlak olduğu bildirilirdi.


Təhsilimizdə məcburi yenilik: Reallığı düzgün dəyərləndirsək, uduşlu çıxa bilərik Ayna.az\nTəhsilimizdə məcburi yenilik: Reallığı düzgün dəyərləndirsək, uduşlu çıxa bilərik\n“Adaptasiya prosesini keçdikdən sonra, gələn yarımildə daha maraqlı, məzmunlu, adekvat dərslər keçirilməsi mümkün olacaq”\nYaxşı bilirik ki, bir insan harada olursa olsun, bir ayağı çöldə - gedər vəziyyətdədirsə, dayandığı yerdə olduğu müddətcə nə həmin yerə isinişəndir, nə də orada kök salan. Deyəsən, indi bizim distant təhsildəki vəziyyətimiz də tam bu cürdür. Məcburiyyətdən qəbul eləsək də, məniməsək fikrimiz yoxdur.\nCOVID-19 pandemiyası olmasaydı, bəlkə də biz hələ bir neçə il sonra da distant təhsil nədir, necə olur, bilməzdik. İndi ki, pandemiyadır, ölkəmizdə də karantin rejimi tətbiq olunur və təhsil müəssisələri bağlıdır, təhsil sahəsində olan hər kəs məcburdur ki, işini onlayn qaydada həyata keçirsin. Lakin biz ki distant təhsilin ölkəmizdə tətbiq olunacağına hələ yaxın bir neçə ildə inamla yanaşmırdıq, buna görə məcburən keçid etməli olduğumuz bu formaya hələ də adaptasiya ola bilməmişik.\nHətta distant təhsilə keçdikdən sonra ilk vaxtlarda, bəlkə də hər kəs daxilən bu vəziyyətin tez bir zamanda bitəcəyinə ümidli idi. Çox adam düşünürdü ki, yayda virus məhv olacaq, ən azından növbəti tədris ilinə ənənəvi qaydada başlayacağıq. Mart ayından bu yana kifayət qədər vaxt keçib, lakin ola bilsin, elə buna görədir ki, məcburiyyətdən, təcili olaraq keçdiyimiz distant təhsildə hələ də qərarlaşa bilməmişik. Sanki bütün təhsil işçilərində də, təhsil alanlarda da hər dərs günündə “bəlkə də bu sonuncu onlayn dərs günümüzdür, sabahdan ani bir qərarla pandemiya bitdi, təhsil ocaqlarınıza qayıdın deyəcəklər” deyə bir ümid var.\nTəki ümidli olaq, amma ümidimiz reallaşanacan mövcud vəziyyətdən də, təhsil sistemindən də faydalana bilərik, axı. Bəli, elə faktiki olaraq kifayət qədər faydalananlar da var. Bunlar arasında müxtəlif məktəb, orta və ali təhsil müəsisələri, müəllim və təhsilalanlar var. Onlardan biri də AYNA-nın bugünkü həmsöhbəti, Bakı Dövlət Universitetinin (BDU) dosenti Vəfa İsgəndərovadır.\nMüəllimlə söhbətimizə, elə ilk olaraq distant təhsilin nə olduğuna aydınlıq gətirməklə başladıq. Deyir ki, distant təhsil öyrədənlə öyrənən arasında onlayn təhsil prosesinin həyata keçirilməsidir: “Onu müxtəlif cür adlandırmaq mümkündür: “evdən tədris”, “elektron öyrənmə”, “onlayn təhsil”, “müstəqil təhsil”, “uzaqdan idarə olunan təhsil” və s. Burada bilik və bacarıqların əldə olunması prosesi müxtəlif texnoloji vasitələr və üslublarla həyata keçirilir. Distant təhsildə əsas prinsip çap və ya elektron formada olan vəsaitlərdən istifadə edilərək məlumatların elektron formada ötürülməsidir. Beləliklə təhsil prosesində müəllim tələbə və ya şagirdlərə müxtəlif proqramlar vasitəsilə materialları göndərir, onlar da öz növbəsində tapşırıqları həll edərək, müəllimə elektron formada təqdim edirlər”.\nİsgəndərova qeyd edir ki, Qərb ölkələrində distant təhsil çoxdan tətbiq olunur və top onluğa daxil olan, məşhur universitetlərdə kifayət qədər uğurla həyata keçirilir: “Bizdə isə hələ yeni-yeni bu istiqamətdə addımlar atıldığından çətinliklərin olması normal haldır. Biz Azərbaycanda distant təhsili pandemiya dövründən sonra reallaşdırmağa başladıq. İlkin addımlar atdığımıza görə kifayət qədər təcrübəmizin olmadığının, elə də uğurlu nəticəyə çatmadığımızın şahidi oluruq. Bunun da bir neçə səbəbi var. Əvvəla, internet və texniki baxımdan təminat kifayət qədər deyil. Güclü internet olmadan distant təhsili həyata keçirmək mümkün deyil. Eyni zamanda, istər orta, istərsə də ali məktəblərdə dərs deyən bəzi müəllimlərin kifayət qədər texniki biliklərinin olmaması da burada ciddi rol oynayır”.\n“Bizdə, əsasən “Microsoft Teams”, “ZOOM” proqramlarından istifadə olunur. Həmin proqramalara müəllimlərimiz bir qədər gec adaptasiya oldular. Digər problem sosial izolyasiya məsələsidir. Bəzi tələbə və müəllimlər canlı ünsiyyətə üstünlük verirlər və buna görə də sosial izolyasiyada öz fikirlərini yaxşı ifadə edə bilmirlər. Baxmayaraq ki, biz aprel ayından distant təhsili həyata keçirməyə çalışırıq, amma adaptasiya məsələsi yenə də problemdir. Müşahidə etdikdə görürük ki, istər müəllimlər, istərsə də təhsilalanlar distant təhsilə hələ də tam öyrəşə bilməyiblər”, - müsahibimiz danışır.\nOnlayn dərslərə laqeyd yanaşma hallarına toxunan müəllim, bunu bir qədər də vicdan işi hesab edir: “Şəxsi müşahidələrimdə bəzi müəllimlərin dərsə gecikmək məsələsinə önəm vermədiyinin şahidi oluram. Dərsə məsuliyyətli yanaşmamaq məsələsi da orta məktəblərdə müşahidə edilən haldır. Özüm bununla bağlı bir neçə təhsil işçisi ilə həmsöhbət olmuşam. Bu cür məsuliyyətsizliklərə yol verilməməsi üçün, bildiyim qədər, Sumqayıt şəhərinin təhsil şöbəsində nəzarət qrupu yardılıb. Müəllimlərin dərslərinə daxil olur, nəzarət edirlər. Mən hesab edirəm ki, bu, vicdan məsələsinə bağlıdır. Necə ki ənənəvi təhsildə təhsilalanlarla müəllimlər özlərini məsuliyyətli aparırdılar, indi də bir o qədər məsuliyyətli aparmalıdırlar. Məsuliyyətli olan üçün fərqi yoxdur, dərs onlayndır, yoxsa oflayn. Bəzən müəllimlərdə dərsə gecikmə, dərsi tez bitirmə halları müşahidə olunur. Lakin anlamalıyıq ki, dərs dərsdir”.\nTəhsilalanlar arasında distant təhsildən sui-istifadə edənlərin olması da heç kəsə sirr deyil. Eyni zamanda, onlayn dərslərdə müxtəlif texniki imkanlardan faydalanaraq köçürmə hallarına yol verənlər də var. Müəllimlər arasında dərsə gecikən, dərsi tez bitirənlər olduğu kimi, təhsilalanlar arasında istifadə etdiyi qurğunu dərsə qoşub, özü iştirak etməyənlər var. Dosent bu halları da təhsil sahəsindəkilərin hələ distant təhsilə adaptasiya ola bilməməsi ilə əlaqələndirir: “Psixoloji adaptasiya məsələləri bizdə problem olaraq qalır. Onlayn təhsildə müəyyən qədər müəllimi aldatma halları da olur. Məsələn, tələbə dərsə qoşulur, onlayn olduğu görünür, amma dərsi dinləmir, başqa yerdə olur. Və yaxud da imtahanda onlayn vasitələrdən istifadə edərək köçürmə halları olur. Digər neqativ hallardan biri də təhsilalanların motivasiyasının olmamasıdır. Motivasiyanın yerində olması distant təhsildə də çox önəmlidir. Psixoloji amillərdən danışmışkən, bəzi kiçik evlərdə ailə üzvlərinin yanında dərsə daxil olanların yaşadığı sıxıntılı vəziyyəti də qeyd etmək lazımdır. Həmin təhsilalanlar arasında yaxınlarının yanında özünü rahat ifadə edə bilməyən, sıxılan, bu baryeri aşmağı hələ bacarmayanlar da var. Təbii ki, bu cür kiçik nüanslar da distant təhsildə narahatedici hal kimi özünü biruzə verir”.\n“Onu da vurğulamaq istəyirəm ki, mən ADA Universitetinin “Akademik araşdırma metodları” adlı təlimində iştirak eləmişdim və bunun nəticəsində biz sorğu keçirmişdik. Sorğunun mövzusu distant təhsil və onun problemləri ilə bağlı idi. Sorğu nəticəsində biz distant təhsilin müsbət tərəflərini də müəyyən etmişdik. İlk avantaj odur ki, biz burada zaman uduruq. Ənənəvi təhsildə dərsi dinləmək üçün uzun məsafələr qət etməli oluruq, bu da əlavə zaman sərfidir. İkincisi isə, maliyyə məsələsində qənaət etmiş oluruq. Ənənəvi təhsildə yolhaqqı, qidalanma üçün də əlavə daha çox vəsait istifadə edirik. Eyni zamanda, tələbələr ənənəvi tədrisdə kollokvium, fərdi işləri çap variantında təqdim edirlər. Bunun üçün də vəsait tələb olunur. Hazırda isə distant təhsildə bunları elektron formada həyata keçiririk. Digər müsbət amil distant təhsildə müəllimlə tələbə arasında kifayət qədər individual olaraq əlaqə qurmaq şansının olmasıdır. Ənənəvi təhsildə tələbə sualını hansısa müəllimə ünvanlamaq, məsləhətləşmək üçün onun kafedrasına getməli, bir çox hallarda gözləməli olur. Lakin onlayn təhsildə tələbənin müəllimə sualını ünvanlamaq üçün elektron olaraq məktub yazmağı kifayət edir. Bir sözlə, distant təhsildə öyrədənlə öyrənən arasında kifayət qədər yüksək səviyyədə individual əlaqə qurmaq mümkündür”, - İsgəndərova vurğulayır.\nDistant təhsildə kifayət qədər problemli məsələlərin olduğu bu halda təhsilalanlara güzəştlərin edilməsi ilə bağlı sualımızı cavablayan müsahibimizin fikrincə, güzəştdənsə, yeni metodlar tapmaq, dərslərin keyfiyyətini yüksəltmək daha məqsəduyğundur: “Mən hesab edirəm ki, onlayn təhsildə kifayət qədər güzəşt olunub. Orta məktəblərdə distant dərslərin müddəti azaldılıb. Ənənəvi dərslərdə 45 dəqiqə idisə, distant təhsildə bu müddət 30 dəqiqəyə endirilib. Dərs arasında kifayət qədər uzun fasilələr olur. Eyni zamanda, qiymətləndirmədə də güzəştlər oldu. Birinci yarımilə aid qiymətlər ikinci yarımilliyə də şamil olundu. BDU-da tələbələrin giriş balı 50 balla qiymətləndirildi. Bu, kifayət qədər böyük güzəştdir. Mən hesab edirəm ki, təhsilalanlara güzəştləri artırmaqdansa, yeni tətbiqlər, yanaşmalar müəyyən etmək doğru olar. Bu zaman təhsilalanlara biliyin verilməsi adekvat, məzmunlu olar, həm də onların qiymətləndirilməsi şəffaf olar”.\nMüəllim zamanın idarə olunması ilə bağlı məsələyə də diqqət çəkir: “Zamanın düzgün idarə olunmaması ciddi problemlərdəndir. Bu baxımdan özüm də dərs dediyim “Microsoft Teams” proqramını çox bəyənirəm. Orada cədvəllərin qurulması, vaxtın müəyyən olunması mümkündür. Sadəcə cədvəli müəyyənləşdirmək, digər dərslərlə uyğunlaşdırmaq tədris prosesində iştirak edən mütəxəssislər üçün ilk vaxtlar daha çox çətinlik törədirdi. İndiki halda hesab edirəm ki, bu adaptasiya prosesini keçdikdən sonra gələn yarımildə daha maraqlı, məzmunlu, adekvat dərslər keçiriləcək və tələbələr, müəllimlər bir birindən faydalanacaqlar”.\n“Var gücümüzlə müxtəlif texniki imkanlardan istifadə edərək tələbələrə, şagirdlərə biliyimizi ötürməyə çalışmalıyıq. Bunun üçün kifayət qədər texniki imkanlar, üslublar var. Mən təklif edirəm, müəllimlərə çoxlu təlimlər keçirilsin. Təbii ki, yaxşı nəticə əldə etmək üçün zaman lazımdır. Biz hələ bir il deyil ki, distant təhsilə keçmişik. Bu zaman çərçivəsində müəyyən vərdişlər qazanmış, inkişaf etdirmişik. Amma biz hələ də yüksək səviyyədə onlayn təhsil reallaşdırılmasından danışa bilmərik”, - deyə dosent fikrini yekunlaşdırır.\nMüəllif: Aləmdə Nəsib 19 Noyabr 2020 19:20\n19 Noyabr 19:20 Cəmiyyət\nİnfeksionist: “Sərt karantin rejiminin tətbiqi vacibdir”


Hər iki ölkənin maraqlarına uyğun əməkdaşlıq var: "Belarus Azərbaycanın ərazi bütövlüyünü ciddi şəkildə dəstəkləyir" - sherg.az\n2018-11-20 16:14:48 | 213 dəfə oxunub\nHər iki ölkənin maraqlarına uyğun əməkdaşlıq var: "Belarus Azərbaycanın ərazi bütövlüyünü ciddi şəkildə dəstəkləyir"\nAzərbaycan ilə Belarus arasındakı münasibətlər strateji tərəfdaşlıq xarakteri daşıyır. Bu münasibətlərin formalaşmasında və inkişafında dövlətlərimizin başçıları arasındakı səmimi dostluq münasibətləri, dialoq və qarşılıqlı anlaşma mühüm rol oynayır. Azərbaycan Prezidenti İlham Əliyev Belarusa 5 dəfə, Belarus prezidenti Aleksandr Lukaşenko isə Azərbaycana 4 dəfə rəsmi səfər edib. 19 noyabr tarixində həyata keçirilən səfər çərçivəsində Prezident İlham Əliyevin Belaruslu həmkarı Lukaşenko ilə görüşü protokola görə 45 dəqiqə nəzərdə tutulsa da, dövlət başçılarının təkbətək görüşü 2 saatdan artıq davam etdi.\nBu iki ölkənin prezidentləri arasında yüksək qarşılıqlı etimadın, ikitərəfli münasibətlərin məzmun və mahiyyətinin zənginliyinin bariz göstəricisidir. Səfər öncəsi Azərbaycan Respublikasının Belarusdakı səfirinin bu ölkənin Prezidenti tərəfindən qəbul edilməsi, Belarus səfirinin isə Azərbaycan Respublikasının bPrezidenti tərəfindən qəbul edilməsi diplomatik münasibətlərdə müstəsna bir hal kimi qiymətləndirilir. Səfər çərçivəsində təkbətək görüşün ardınca dövlət başçılarının rəhbərliyi altında nümayəndə heyətlərinin iştirakı ilə geniştəkibli görüş keçirildi. Geniştərkibli görüşdə hər iki tərəfdən demək olar ki, bütün dövlət qurumlarının və digər rəsmi şəxslərin iştirakı ikitərəfli əlaqələrin hərtərəfli inkişaf etməsinin nümunəsidir. Məlumdur ki, rəsmi səfərdən öncə hökumətlərarası birgə komissiyanın iclası keçirildi. İqtisadi-ticarət əlaqələrinin daha da inkişaf etdirilməsi perspektivləri müzakirə olundu. Yekun protokol imzalandı. Həmçinin, səfər çərçivəsində Prezident İlham Əliyevin Minskdə açılmış Azərbaycan Ticarət Evinə baş çəkdi. Səfər nəticəsində iki ölkə arasında kənd-təsərrüfatı, iqtisadiyyat, hərbi-texniki, sosial-müdafiə, hüquq-mühafizə və digər sahələri əhatə edən 9 sənəd imzalandı. Ən vacib sənəd dövlət başçıları tərəfindən imzalanmış "Azərbaycan Respublikası Prezidenti və Belarus Respublikası Prezidentinin birgə bəyanatı”dır.\nBu bəyanatda Ermənistan-Azərbaycan münaqişəsinin Azərbaycanın ərazi bütövlüyü, suverenliyi və BMT Təhlükəsizlik Şurasının qətnamələrinin tələbləri əsasında həllinin vacibliyi qeyd olundu. Bu, Ermənistanın təcridinin və münaqişənin həlli ilə əlaqədar beynəlxalq ictimaiyyətin Azərbaycanın haqlı və ədalətli mövqeyinə dəstəyinin daha da güclənməsinin növbəti nümunəsidir. Ermənistanla müttəfiqlik münasibətlərinə malik olan dövlətlər belə Azərbaycanın ərazi bütövlüyü və suverenliyini dəstəkləyirlər. Bu bir daha onu göstərir ki, münaqişənin həllinin əsasını BMT Təhlükəsizlik Şurasının qətnamələri təşkil edir. İki ölkə arasında strateji tərəfdaşlıq, qarşılıqlı etimad və hərtərəfli əməkdaşlıq çərçivəsində əlaqələr inkişaf etdirilir. Tərəflər Dağlıq Qarabağ münaqişəsinin beynəlxalq hüququnun ümumqəbuledilmış norma və prinsipləri, xüsusilə dövlətlərin suveren bərabərliyi, sərhədlərin toxunulmazlığı, ərazi bütövlüyü yolu ilə həllinin vacibliyini qeyd etdilər.\nO cümlədən ATƏT-in Minsk qrupunun fəaliyyətinə toxunaraq bu istiqamətdə gələcək səylərin artırılmasının vacibliyini bildirdilər. Bununla yanaşı tərəflər beynəlxalq təşkilatlar, o cümlədən Azərbaycan və ya Belarusun üzv olmadığı beynəlxalq qurumlar çərçivəsində təşəbbüs və namizədlərin qarşılıqlı dəstəklənməsi praktikasının davam etdirilməsi barədə razılığa gəldilər. Prezident İlham Əliyev bəyan etdi ki, biz beynəlxalq təşkilatlarda aktiv qarşılıqlı fəaliyyət göstəririk, bütün məsələlərdə bir-birimizi dəstəkləyirik: "Mən deyərdim ki, bu dəstək avtomatik xarakter daşıyır - hətta müzakirəsiz, məsləhətsiz, razılaşmasız. Əgər hər hansı beynəlxalq təşkilatda Belarusla, yaxud hər hansı rəhbər orqanlara namizədliyi irəli sürülən bu ölkədən namizədlə əlaqədar məsələ qaldırılırsa, Azərbaycan qeyd-şərtsiz dəstək göstərir. Eyni münasibəti biz Belarus tərəfdən də görürük. Bu, bizim münasibətlərimizin yüksək səviyyəsinin göstəricisidir. Biz, həmçinin ya Azərbaycanın, ya da Belarusun iştirak etmədiyi, amma başqa ölkənin iştirak etdiyi təşkilatlarda da bir-birimizi dəstəkləyirik və bu da təbiidir. Bu, bizim beynəlxalq siyasət, beynəlxalq münasibətlər, regional problemlər və beynəlxalq təhlükəsizliklə əlaqədar məsələləri müzakirə etdiyimiz kimi təbiidir. Bütün bunlar dostlar arasında təbiidir”. Ölkə rəhbərləri idman sahəsindəki əməkdaşlığa da toxunub. Tərəflər idman sahəsində Azərbaycan-Belarus əməkdaşlığının faydalı xarakter daşıdığını, olimpiya hərəkatının ideal və dəyərlərinə sadiq olduqlarını və bu xüsusda 2019-cu ildə İkinci Avropa Oyunlarının Belarusda keçirilməsinin əhəmiyyətini qeyd ediblər.\nAzərbaycan və Belarus arasında hərbi-texniki sahədə də uğurlu əməkdaşlıq var. Səfər çərçivəsində Azərbaycan və Belarus arasında hərbi-texniki sahədə qarşılıqlı faydalı ikitərəfli əməkdaşlığın inkişaf etdirilməsi barəsində Anlaşma Memorandumu imzalandı. Bu Anlaşma Memorandumundan çıxış edərək Azərbaycana hava hücumundan müdafiə sistemlərinin, hücum təyinatlı sistemlərinin təchiz edilməsi üçün kontraktların imzalanması nəzərdə tutulur. Bundan əvvəl də Azərbaycan Belarusdan "Polonez” raket sistemlərini, zirehli texnika və digər hərbi vasitələri alıb. Dövlət başçısı İlham Əliyev də bəyan edib ki, bizim əməkdaşlığımızın istiqamətlərindən biri də hərbi-texniki sahədir: "Biz bu əməkdaşlıqdan çox razıyıq, məhsulların keyfiyyəti və səmərəliliyi çox yüksəkdir. Buna görə də təsadüfi deyil ki, ölkələrimiz arasında hərbi-texniki əməkdaşlığın artıq yaxşı tarixi, kifayət qədər böyük həcmləri və genişlənməyə yaxşı meyli var. Təsadüfi deyil ki, bu gün imzalanan sənədlər arasında memorandum da var. Bu sənəd ən qısa müddətdə Belarusdan hərbi texnikanın növbəti partiyasının alınması üçün müqaviləyə çevriləcək”.\nAzərbaycan-Belarus münasibətlərini "Şərq”ə dəyərləndirən millət vəkili Asim Mollazadə deyib ki, Azərbaycan Belarusla sıx əməkdaşlıq edir. Deputatın sözlərinə görə, Belarus Azərbaycanın çox ciddi tərəfdaşıdır:\n"İki ölkə arasında bir neçə sahədə yaxın əməkdaşlıq mövcuddur. İlk növbədə təhlükəsizlik sahəsində əməkdaşlıq gücləndirilir. Bu istiqamətdə Belarusla hərbi əməkdaşlığımız inkişaf etdirilir. Belarus Azərbaycanın Silahlı Qüvvələrini müasir silah-sursatlarla təmin edən mühüm ölkələrdəndir. Bununla yanaşı ən böyük layihələrimizdən biri də Azərbaycanda Belarus avtomobil və traktorlarının istehsal edilməsidir. Bu layihə hər iki ölkənin maraqlarına uyğundur. Həmçinin, ticarət sahəsində də əhəmiyyətli işlər görülür. Belarus mallarının Azərbaycanda, bizim məhsullarımızın Belarusda satışı reallaşdırılır. Ən əsası isə odur ki, Belarus Azərbaycanın ərazi bütövlüyünü ciddi şəkildə dəstəkləyir. Hətta KTMT-da Ermənistanın qarşısında düşmən ölkənin cavab verə bilmədiyi məsələləri qaldırır. Düşünürəm ki, siyasi, iqtisadi sahədə uğurlarımız iki ölkənin xalqlarının mənafeyinə tamamilə uyğundur”.


"YIRTICI" BAKI EKRANLARINDA | CBC.AZ\n"YIRTICI" BAKI EKRANLARINDA\nSep 12 2018 18:40\n"Park Cinema Flame Towers" kinoteatrında ABŞ istehsalı olan “Yırtıcı” filminin premyerasına 2 gün qalmış qapalı nümayişi baş tutub. Filmin ilk izləyiciləri KİV nümayəndələri, blogger, aktyor, prodüser və rejissorlar olub.\n"Yırtıcı" - “20th Century Fox” studiyası tərəfindən çəkilmiş bir sıra fantastik filmlərin davamıdır. Bu ekran əsərini "Dəmir Adam 3" filminin rejissoru Şeyn Blek çəkib. O, 1987-ci ildə ekranlaşdırılan ilk "Yırtıcı" filmində rol alıb.\nSüjet xəttinə gəlincə, baş qəhrəman keçmiş dənizçidir. O, yer üzündə pis niyyətli əcnəbi irqi məxluqları aşkar edir. Lakin bu məxluqların mövcud olduğuna heç kim inanmır. Gözlənilməz anda onun oğlu Yırtıcı ilə döyüşün əsas qəhramanına çevrilir. Uşaq dilləri çox tez öyrəndiyinə görə əcnəbi varlıqları başa düşə bilir...\nFilmdə baş rollarda Boyd Holbruk, Trevante Rouds, Ceykob Trembley, İvonn Straxovski, Oliviya Mann və başqaları çəkilib.\nFantastik janrda çəkilən "Yırtıcı"nı sentyabrın 13-dən etibarən "Park Cinema"nın bütün kinoteatrlarında 2D, 3D, LaseR və IMAX 3D formatlarında izləmək mümkündür. Film rus, ingilis və türk dillərində dublyaj, həmçinin Azərbaycan dilində alt yazılarla nümayiş olunur.\n"Park Cinema" – Azərbaycanda müasir çoxzallı kinoteatrların ən iri milli şəbəkəsidir. Hazırda şəbəkəyə "Park Bulvar", "Metropark", "Zagulba Mall" ticarət və əyləncə mərkəzləri, ölkədə yeganə IMAX formatlı nümayişlərin təqdim olunduğu "Flame Towers" daxildir.\nTÜRK ULDUZU BAKIYA GƏLİR\nMar 06 2019 17:54\nTANINMIŞ RUS AKTYORU SERGEY YURSKİ VƏFAT EDİB\nFeb 08 2019 17:12


Kult.az mərhum Xalq artisti Fuad Poladovun həyat yoldaşı Gülüstan xanımın Musavat.com-a müsahibəsini təqdim edir:\n- Azdramdan getmişdi. Qəbul eləyə bilmirdi haqsızlığı. Az sayda mübarizə aparmağı bacaran adamlardan idi. Haqsızlıq görəndə onu susdurmaq qeyri-mümkün olurdu. Son tamaşasını oynayıb gedirdi sevdiyi səhnədən. Mən sonradan eşitdim, həmkarları deyir ki, onun səhnəyə son baxışı çox dəhşətli olub. Tamaşa bitib, hamı başına yığılıb sağollaşmaq üçün, o isə çox kədərli və diqqətli baxıb səhnəyə. İndi deyirəm, kaş Allahın altında biləydim o anda nə düşünmüsən, ay Fuad? Bəlkə də deyib ki, çətin bir də görüşək, əlvida!.. Düzdür, o gedişdən sonra Fuadın Rus Dram Teatrında gözəl rolları olub, amma mənim üçün onun bütün gərginliyi Azdramadan gedəndən sonra başladı. Adam elə bil düşdü. Amma bu mövzularda həmişə susurdu. Bir söz soruşanda da dönüb üzümə baxırdı. Anlayırdım ki, deyir, soruşma, sənin nəyinə lazım?.. Daha dinmirdim mən də.\n- Son aylarda mən, oğlum və qızımdan başqa kimsə olmadı yanında. İstəmirdi, deyirdi, məni belə görməsinlər, siz də unudun, belə yadda saxlamayın.\n- Kimya terapiyası qəbul edirdi. O, çox ağır bir şeydir. Vurduğu ziyanlardan biri də insanda ağız dadının itirilməsi olur. Mən bilmirdim nə deyim. Deyirdim, sən elə məni bəyənmə, tənqid elə. Beləcə, zarafata salırdıq, gedirdi. Son günlərdə isə iştahası tamam zəiflədi. Hətta nəfəs almasında problem var idi. Oksigen balonu gətirtdik evə ki, rahat olsun ona. Dedi, özüm nəfəs alıram, lazım deyil hələ.\nQEYD: Bu məqamda dediyi sözlərə nəinki özü, heç mən də dözə bilmədim. Gülüstan xanımı bilmirəm, mənimki yazıq-yazıq ağlamaq idi. İnsan acizliyinin etirafı qədər dəhşətli nəsə yoxdur dünyada...\n- Uşaqlarına qarşı qeyri-adi həssaslığı var idi. Balaca olduqları vaxt birində yüngül soyuqdəymə hiss eləsəydi, məndən küsürdü, dindirmirdi. Deyirdim, ay Fuad, axı olur xəstələnirlər, uşaqdırlar. Belə böyümüşük biz də. Axı ola bilməz ki, uşaq böyüyənə qədər bir dəfə də olsun xəstələnməsin. Deyirdi, olmur, olsun, xəstələnməsinlər.\n- Ölümündən az əvvəl xeyli şeyi, şəkilləri yığıb muzeyə təhvil verdi. Amma öz əlyazmaları, dəftərləri durur, evdədir. Hələ Hökumə Qurbanovanın da ssenari dəftərləri var idi onda. Deyirdim, niyə saxlayırsan? Deyirdi, mənə verib axı.\n- Deyirdi, Azdramdan götürülməyimə yol vermə, hər hansı başqa yerdən də, evimdən, ancaq evimdən çıxar məni. Birdən gəlib sənin “saqqızını oğurlayarlar”, birdən kiməsə əl açarsan, birdən nədəsə mən qoyduğum qaydanın əksinə gedərsən, birdən kimsə nəsə verə bilər, yollayar, bax a, deyirdi, Gülüstan, bax, məzarımda tərs dönərəm, halal eləmərəm heç nəyi.\n- Gülüstan xanım, Azdramın rəhbərliyi gəldimi, sonra, yenidən. Deyirlər, Azər Paşa Nemətov soyuqqanlı yanaşıb hadisəyə...\n- Dedi, məzar daşında şəklim olmasın. Bilmirəm niyə, amma istəmədi.\n- Bəli. O belə adam idi. Bir qərarı verdisə, kimsə onu döndərə bilməzdi. Bu istər iş, istər evə aid məsələ olsun. Belə idi Fuad. Qərarı varsa, heç söz deməyin adı yoxdur ona.\nSON: Əslində, o heç nə danışmazdı. Kəlmə-kəlmə qopulmuş xatirələrdir bütün yazılanlar. Ruhunuzdan Gülüstan xanım adına üzr istəyirəm ustad. Bir də Gülüstan xanımla söhbətdən sonra birmənalı əmin oldum. Bütün böyük kişilərin arxasında hər şeyini ona fəda eləyən işıqlı bir qadın var mütləq. Fuad Poladov üçün belə gülüstanı, xanımı Gülüstan yaratmışdı. Bir sevgiyə, bir dəyərə, bir mötəşəmliyə, onun var olmasına görə, arxayın işini görüb seçilməsi üçün hər şeydən imtina edə biləcək qədər böyük sevmişdi həyat yoldaşını. Niyə sevmişdi deyək ki, elə indi də çox sevir. Dərdini də onun tapşırdığı kimi çəkir. Həzin, yavaşca, astra-asta... Yəqin hamı gedəndə şair demiş, çıxıb evyanda ağlayır, gecə olanda “yorğan döşəkdə”... Ağla “Qara paltarlı qadın”, sənə hələ bəsdir deməyə üzümüz gəlmir. Çünki Fuad Poladov qarşısında çoxlu, lap çoxlu sayda üzü sənin geyimin rəngdə olan adam var, qapqara...\n2018.05.11 / 14:46


11:33 14 Dekabr 2015\nTranzit yükdaşımalarında əlverişsiz hava şəraitinin yaratdığı problemlər aradan qaldırılır.\nTranzit yüklərin daşınması üçün daha əlverişli şəraitin yaradılması məqsədilə Azərbaycan Respublikasının Tranzit Yükdaşımalar üzrə Koordinasiya Şurası tərəfindən müvafiq tədbirlər görülür. Şuradan Trend-ə verilən məlumata görə, tranzit prosedurlarının sadələşdirilməsi və xidmət haqlarının aşağı salınması hesabına Azərbaycandan Qazaxıstanın Aktau və Türkmənistanın Türkmənbaşı limanlarına istiqamətlənmiş iritonnajlı yük avtonəqliyyat vasitələri üçün tranzit gediş-gəliş xərcləri təqribən 40% aşağı salınmışdır. Azərbaycan ərazisindən keçən tranzit yükdaşımaları üçün imkanların genişləndirilməsi istiqamətində ardıcıl və sistemli işlər davam etdirilir.\nQeyd edək ki, son günlərdə Azərbaycan ərazisindən keçən tranzit yükdaşıyan iritonnajlı avtonəqliyyat vasitələrinin sayı dəfələrlə artmışdır.\nBununla belə, dekabrın 4-dən Xəzər dənizində başlayan güclü külək nəticəsində bərələrin hərəkətində problemlər yaranmış və 6-9 dekabr tarixlərində Aktau Limanına gedən tırların bərələrə yüklənməsində gözləmələr baş vermişdir. Bununla yanaşı, Aktau limanında bərə-gəmilər üçün yalnız bir yanalma körpüsünün olması və bu körpünün qasırğa və hündür dalğalardan qorunmaması vəziyyəti bir qədər də çətinləşdirmişdir.\nBu problemlərin aradan qaldırılması ilə bağlı Azərbaycan Respublikasının Tranzit Yükdaşımalar üzrə Koordinasiya Şurasında müzakirələr aparılmış və müvafiq tədbirlər görülmüşdür. Belə ki, artıq yük maşınlarının dəniz vasitəsilə daha tez və təhlükəsiz daşınması üçün “Azərbaycan Xəzər Dəniz Gəmiçiliyi” QSC Bakı-Aktau istiqamətində gəmilərin mütəmadi səfər qrafikini təsdiq etmiş və yük maşınlarının sayının çoxluğu nəzərə alınaraq, istismardan kənar gözləmədə saxlanılan bir neçə bərə-gəmini yenidən istismara qaytarmış, bərə reyslərinin sayı artırılmışdır.\nBununla belə, “Bakı Beynəlxalq Dəniz Ticarət Limanı” QSC tərəfindən bərə-gəmiləri gözləyən yük maşınlarının sürücüləri üçün Bakı Dəniz Limanında müvafiq məişət şəraiti yaradılmış, dükan və kafe fəaliyyətə başlamışdır. Limana girişdən öncə kassa yerləşdirilmiş və daşıma qiymətlərini və şərtlərini özündə əks etdirən lövhə quraşdırılmışdır. Limanda gözləyən sürücülər üçün sıralama biletlərinin tətbiq edilməsinə də başlanılmışdır. Bu sistemin köməyi ilə yük maşınlarının sürücüləri onlara təqdim edilən biletlər vasitəsi ilə öz sıra nömrələrini və vaxtlarını dəqiq bilməklə, gözləmə vaxtlarından səmərəli istifadə edə biləcəklər.\nTranzit Yükdaşımalar üzrə Koordinasiya Şurası bir daha diqqətə çatdırır ki, tranzit yükdaşımalar üzrə iştirakçılar maraqlandıqları məsələlər, qarşılaşdıqları problemlərlə bağlı Koordinasiya Şurasının ofisinə (Ünvan: Bakı şəhəri AZ1025, Xocalı prospekti 37, "Demirchi Tower", telefon: 488-80-38; faks: 488-80-48; e-mail: office@transit.az) müraciət edə bilərlər.


Deputat: “Yüksək keyfiyyətli maskalara təlabat hər zaman olur”\nMillət vəkili: "Müasir texnologiyalardan istifadə sosial-iqtisadi inkişafımızda yeni mərhələ olacaq"\n“İstənilən aparıcı şirkət Azərbaycana güvənir”\n“Həm sahibkarlar, həm əhali, həm də büdcə qazanacaq” - AKTUAL\n"İslahatlar kölgə iqtisadiyyatının minimumlaşdırılmasına xidmət edir”\n“Neftin qiyməti gözlənildiyindən də sürətlə bahalaşır”- Təsir edən amillər...\naccess_time07/04/2020 14:05 folder_openİqtisadiyyat\nVahid Əhmədov: “Ona görə də belə mühüm tibbi ləvazimatın ölkəmizdə istehlası mühüm və vacib idi”\n“Bu istehsal imkan verəcək ki, özümüzü tibbi maskalarla böyük dərəcədə təmin edək”. Bu sözləri Prezident İlham Əliyev aprelin 6-da Sumqayıt Kimya Sənaye Parkında “Bakı Tekstil Fabriki” MMC tərəfindən yaradılan tibbi maska istehsalı müəssisəsinin açılışında deyib. Dövlət başçısı vurğulayıb ki, bu gün ölkəmizdə tibbi maska istehsalı başlayır. Bu, çox əlamətdar hadisədir: “Çünki indi dünyanın bir çox ölkələrində tibbi maska çatışmazlığı var, o cümlədən Azərbaycanda və biz bu sahədə daim idxaldan asılı idik. Amma indiki şəraiti nəzərə alaraq qısa müddətdə, cəmi iki həftə ərzində yerli istehsal təşkil edildi. Burada sahibkarların böyük rolu varr, eyni zamanda, Azərbaycan dövləti də öz maliyyə dəstəyini göstərib. Beləliklə, qısa müddət ərzində yeni müasir istehsalat sahəsi yaradılıb və bu, bizə imkan verəcək ki, özümüzü tibbi maskalarla böyük dərəcədə təmin edək. Bildiyiniz kimi, koronavirusla mübarizədə maskalardan istifadə xüsusi əhəmiyyət daşıyır. Qeyd etdiyim kimi, indi dünyanın bir çox ölkələrində bu sahədə problemlər yaşanır. Azərbaycanda da qıtlıq yaranmışdır və bəzi hallarda apteklərdə tibbi maskalar yoxdur. Ona görə bu istehsal bizə imkan verəcək ki, özümüzü təmin edək və koronavirusla mübarizə başa çatandan sonra da Azərbaycan artıq idxaldan asılı olmayacaq”.\nÖlkə rəhbərinin diqqət çəkdiyi məqamı “Sherg.az”a dəyərləndirən millət vəkili Vahid Əhmədov bildirib ki, tibbi maskalar sadəcə pandemiya dövründə deyil, ümumiyyətlə hər zaman əhaliyə lazım olan bir ehtiyacdır:\n“Əlbəttə, söhbət sadəcə koronavirusdan getmir. Digər fövqəladə hadisələr, müəyyən yanğınlar və s. baş verdikdə də əhalinin tibbi maskalardan istifadə etmək zərurəti ortaya çıxır. Yəni maska həmişə lazımlıdır. Ona görə də belə mühüm tibbi ləvazimatın ölkəmizdə istehlası mühüm və vacib idi. Hesab edirəm ki, indiki məqamda belə bir müəssisəsinin Sumqayıtda fəaliyyətə başlaması çox önəmli addımdır. Bu istehsal əhalinin maska ilə tam təmin olunmasında böyük əhəmiyyət kəsb edəcək”.\nV.Əhmədov yerli maskaların keyfiyyəti məsələsinə də toxunub:\n“Düzdür, hələlik bilinmir ki, orada buraxılan maskaların keyfiyyəti necə olacaq. İstehsal olunan maskaların saatlıq və günlük olacağı da bəlli deyil. Hər halda arzu edərdik ki, gələcəkdə daha keyfiyyətli və insanların təlabatına cavab verən maskalar istehsal olunsun. Təbii olaraq, idxal məsələsinə də fikir vermək lazımdır. Yüksək keyfiyyətli maskalara təlabat hər zaman olur”.


Azərbaycanda qida təhlükəsizliyi sahəsində 20-dən çox laboratoriya yaradılıb » Naxcivanxeberleri.com\nAzərbaycanda qida təhlükəsizliyi sahəsində analizlərin keçirilməsi üçün 21 laboratoriya yaradılıb.\nNAXCİVANXEBERLERİ.COM-un məlumatına görə, bunu Azərbaycan Qida Təhlükəsizliyi Agentliyinin sədri Qoşqar Təhməzli 2019-2025-ci illər üçün Azərbaycanda qida təhlükəsizliyinin təmin olunması üzrə Dövlət Proqramının təqdimatı zamanı deyib.\nO bildirib ki, həmin laboratoriyalardan 6-ı Abşeronda, 15-i ölkənin digər regionlarında yaradılıb.\nDövlət Proqramından danışan Q.Təhməzli deyib ki, onun reallaşdırılması əhalini sağlam və təhlükəsiz qida məhsulları ilə təmin etməyə imkan verəcək və qida mənşəli xəstəliklərin azalmasına gətirib çıxaracaq.\nQeyd edək ki, Dövlət Proqramı qida təhlükəsizliyi sahəsində norma və standartların beynəlxalq tələblərə uyğunlaşdırılmasını, əhalinin keyfiyyətli və təhlükəsiz qida ilə təminatı məsələsinin təkmilləşdirilməsini, yerli məhsulun rəqabətqabiliyyətliliyinin və ixrac potensialının artırılmasını nəzərdə tutur.


Azərbaycan: tolerantlığın və multikulturalizmin ünvanı | SUMQAYITXEBER.COM\nSUMQAYITXEBER.COM > ÖLKƏ > Azərbaycan: tolerantlığın və multikulturalizmin ünvanı\nAzərbaycan: tolerantlığın və multikulturalizmin ünvanı\nMüəllif: sumqayitxeber.com • Tarix: 15 Noyabr 2016 • Baxış sayı: 357 dəfə • Şərh yoxdur\nTweetBu gün Azərbaycan mədəniyyətlərin qovuşduğu məkanda yerləşməklə dinlər və sivilizasiyalararası anlaşmada aparıcı rol oynayır. Qeyd edək ki, XXI əsrin əvvəllərindən başlayaraq bir sıra Qərb ölkələrinin müəyyən obyektiv və subyektiv səbəblər üzündən etnik-mədəni müxtəlifliklərin tənzimlənməsində ciddi problemlərlə üzləşdiklərini, nəticədə multikulturalizm siyasətinin səmərəsiz olması və iflasa uğraması kimi qənaətə gəliblər. Lakin Azərbaycan tarixi, mədəniyyəti, dövlətçiliyi və bu gün ölkəmizdə həyata keçirilən uğurlu multikulturalizm siyasəti dünya ictimaiyyətinin diqqətindədir.\nBu mənada, müxtəlif sivilizasiyaların və mədəniyyətlərin qovuşduğu, Şərq və Qərbin kəsişməsində yerləşən Azərbaycan dünyanın ən tolerant və multikultural ölkələrindən biridir. Azərbaycan bütün millətlərin, xalqların, dinlərin nümayəndələrinin bir ailə kimi yaşadığı nadir ölkələrdəndir.\nAzərbaycanda tolerantlıq mühitinin möhkəmlənməsində və multikultural dəyərlərin qorunub saxlanmasında Heydər Əliyev siyasətinin böyük rolu var. Ulu öndər Heydər Əliyev daim respublikamızda dini etiqad azadlığının təminatçısı, milli mənəvi dəyərlərin qoruyucusu olub. Təsadüfi deyildir ki, Ulu Öndər Azərbaycan multikulturalizminin siyasi banisi hesab edilir. Ümummilli Liderin siyasi xəttini uğurla davam etdirən Prezident İlham Əliyev bu gün Azərbaycan multikulturalizmini dövlət siyasəti səviyyəsinə yüksəltməyə nail olub. Bu, azərbaycançılıq ideologiyasının çox böyük qələbəsidir. Artıq Azərbaycanda dinlərarası dialoq və tolerantlığın dünyanın bir çox polietnik regionları üçün nümunə olan xüsusi modeli formalaşıb.\nSon illər Azərbaycanda keçirilən humanitar forum və digər beynəlxalq tədbirlər ölkəmizi dünya multikulturalizminin mərkəzlərindən birinə çevirib. Prezident İlham Əliyev Bakıda keçirilən beynəlxalq konfranslarda dünyada sülhün, əmin-amanlığın təmin edilməsi, asayişin qorunması üçün mütləq dinlərarası münasibətin və dialoqun gücləndirilməli olduğunu da bəyan edir.\nAzərbaycan həm Avropa Şurasının, eyni zamanda, İslam Əməkdaşlıq Təşkilatının üzvü kimi multikulturalizmin inkişafını bir missiya kimi üzərinə götürüb. Multikulturalizmin müasir dünyada alternativi yoxdur. Multikulturalizmin alternativi yalnız ayrı-seçkilik, irqçilik, ksenofobiya, islamafobiya və antisemitizm ola bilər. Ona görə də, dünyada artan qlobal qeyri-sabitlik fonunda Azərbaycanda müxtəlif dinlərin və millətlərin birgə yaşaması əsasında qurulmuş multikulturalizm və tolerantlıq hər kəs üçün örnəkdir. Çünki Azərbaycan multikulturalizm ideyasını gələcəkdə bəşəriyyətin inkişafı üçün yeganə yol hesab edir.\nNüşabə Əşrəfova, YAP GB-nin üzvü


Bakıda ikinci “IMAGINE” Avropa Tolerantlıq Festivalına həsr edilən konfrans keçirilib\nMayın 2-dən 17-dək Bakıda növbəti dəfə “IMAGINE” Avropa Tolerantlıq Festivalı keçiriləcək. Festival çərçivəsində müxtəlif musiqilər səsləndiriləcək, müzakirələr təşkil olunacaq.\nAZƏRTAC xəbər verir ki, bu sözləri Avropa İttifaqının (Aİ) Azərbaycandakı nümayəndəliyinin rəhbəri Kestutis Yankauskas Bakıda keçiriləcək ikinci “İmagine” Avropa Tolerantlıq Festivalına həsr olunmuş konfransda söyləyib.\nDiplomat qeyd edib ki, festival çərçivəsində Avropa tolerantlığı barədə 38 müxtəlif mövzulu sənədli film nümayiş etdiriləcək və muğam ilə Avropa musiqisinin sintezindən ibarət konsert proqramı təqdim olunacaq. Konsert proqramı mayın 4-də Muğam Mərkəzində baş tutacaq.\nO bildirib ki, festival çərçivəsində, həmçinin iki konsert proqramı və açıq havada teatr nümayiş etdiriləcək, eyni zamanda, azərbaycanlı rejissorların filmləri nümayiş olunacaq və müzakirələr aparılacaq. Mədəniyyətlərarası dialoq və tolerantlıq dəyərlərini təbliğ edəcək bu festival İnsan Hüquqları Bəyannaməsinin 70 illiyinə həsr olunub. Festival Avropa İttifaqının Azərbaycandakı nümayəndəliyinin, İsveçrə, Norveç, Braziliya, İsrail, Peru, Moldova, Meksika, Amerika Birləşmiş Ştatları və Argentinanın Bakıdakı səfirliklərinin əməkdaşlığı çərçivəsində reallaşacaq.\nDiplomat qeyd edib ki, “Imagine” ikinci Avropa Tolerantlıq festivalı Aİ tərəfindən dəstəklənir və maliyyələşdirilir. K.Yankauskas deyib: “Bu festival təkcə diplomatlar üçün deyil, həmçinin ölkələri birləşdirmək üçündür. Bizi birləşdirən multikulturalizm və tolerantlıq dəyərlərimizin birləşməsi üçündür. Festival çərçivəsində Avropanın 10, ümumilikdə isə 30 ölkənin istehsalı olan filmlər nümayiş etdiriləcək, musiqili konsertlər olacaq. Burada ilk dəfə olaraq muğam ilə Avropa musiqisi birləşəcək”.\n“Park Cinema”nın direktoru Musa Axundov bildirib ki, “Park Cinema” davamlı olaraq izləyicilərini film festivalları ilə sevindirir. Avropa İttifaqının Azərbaycandakı nümayəndəliyi ilə sıx əməkdaşlıq çərçivəsində bu il ikinci “İmagine” Festivalının filmləri nümayiş olunacaq. Sənədli filmlər təkcə Bakıda deyil, həmçinin Quba “ASAN həyat” Kompleksində nümayiş etdiriləcək.\n“Yarat” müasir incəsənət mərkəzinin nümayəndəsi Ülviyyə Axundova deyib ki, filmlər və musiqilər, incəsənət həyatımızı mükəmməlləşdirməyə kömək edir. Həmçinin bu, müxtəlif fikirləri insanlara çatdırmağın ən gözəl yoludur. Əminəm ki, bu cür əsərlər tolerantlıq dəyərlərinin təbliğində də əvəzolunmaz vasitə olacaq.\nLatviyanın Azərbaycandakı səfiri Yuris Maklakovas bildirib ki, bu il onun ölkəsi də Azərbaycan kimi, 100 illiyini qeyd edir. Bu illər ərzində Latviya kino sənayesi çox inkişaf edib. Tolerantlıq, multikulturalizm və cəmiyyətin qarşılaşdığı müxtəlif məsələləri əhatə edən filmlər çəkilib. Latviya bu sahədəki təcrübəsini bölüşmək istəyir.\nKonfransda çıxış edən Perunun Azərbaycandakı səfiri Luis Çanq Boldri deyib: “Avropa İttifaqına üzv olmasaq da, biz də eyni düşüncəni, dəyərləri bölüşürük. Festival çərçivəsində Perunun bir filmi nümayiş olunacaq. Bizim dəstəyimizlə iki musiqiçinin Azərbaycana səfəri təşkil edilib. Muğam mərkəzində onların konserti olacaq. Biz özümüzü festivalın bir hissəsi hiss edirik. Əminəm ki, bu Festival tolerantlığın bariz nümunəsi olacaq".\nSonda Peru musiqiçiləri milli musiqi parçalarını təqdim ediblər.


Azərbaycanın cüdo yığması Avropa komanda birinciliyində iştirak etməyəcək\nCəmiyyət 17 Avqust 2007 11:46 (UTC+04:00)\nAzərbaycan, Bakı / Trend müx. Z.Səfərov/ Azərbaycanın cüdo yığması oktyabrın 27-də Minskdə keçirilməsi nəzərdə tutulan Avropa komanda birinciliyində iştirak etməyəcək.\nAvropa Cüdo İttifaqı yarışlarda iştirak edəcək komandaların siyahısını açıqlayıb. Bu siyahıda azərbaycanlı idmançılara yer olmayıb. Birincilikdə Köhnə Dünyanın səkkiz ən güclü kişi və qadın yığmaları çıxış edəcək. Bunların arasında Rusiya, Fransa, Gürcüstan, Polşa, Ukrayna, Macarıstan, İsrail və Belarus milliləri var. Bu komandalardan hər hansı iştirakdan imtina etsə, onun yerini Hollandiya və ya Almaniya tutacaq.\n"Avro-2007"nin iştirakçıları Belqradda keçirilən Avropa birinciliyinin nəticələrinə əsasən müəyyənləşdirilib. Burada azərbaycanlı atletlər Kifayət Qasımaovanın (57 kq) səyləri hesabına bir bürünc medal qazanıblar. Ona görə də Minskə dəvət almayıblar.


Azərbaycanda "AVRO-5" benzin və dizelin istehsalına başlanılacaq\nSOCAR-ın balansında olan Heydər Əliyev adına Bakı Neft Emalı Zavodunda (NEZ) “AVRO-5” standartına uyğun olan benzinin istehsalına başlanılması 2023-cü ili iyun-iyul aylarına planlaşdırılıb.\nBu barədə “SOCAR Downstream” şirkətinin baş direktorunun müavini Emil Alxaslı jurnalistlərə açıqlamasında bildirib.\nOnun sözlərinə görə, bu ilin üçüncü rübündə “AVRO-5” standartına uyğun olan dizel yanacağının istehsalına başlamaq planlaşdırılır: “Rekonstruksiya və modernləşdirmə layihəsi çərçivəsində işlər hazırda qurğuların işə salınması səviyyəsindədir”.\nŞirkət rəsmisi onu da əlavə edib ki, ilk növbədə hidrogen qurğusu işə salınacaq, daha sonra isə mərhələli şəkildə digər qurğuların işə salınması həyata keçiriləcək və bu proses gələn ilin ortalarınadək davam edəcək. Hidrogen qurğusu dizel yanacağının və benzinin təmizlənməsi üçün lazımdır.\nO qeyd edib ki, nəticədə zavodda ildə 2 mln. ton avtomobil benzini istehsal ediləcək. Bu həcmlərin 60%-i Aİ-92 markalı benzinin, 40%-i isə Aİ-95 markalı benzinin payına düşəcək.\nEmil Alxaslı vurğulayıb ki, rekonstruksiya və modernləşdirmə işlərinin əsas məqsədlərindən biri ölkənin benzin və dizelə olan tələbatını 2040-cı ilədək tam ödəməkdir. Artıq qalan yanacaq həcmləri ixraca yönəldiləcək.\nDirektor müavini onu da bildirib ki, rekonstruksiya və modernləşdirmə layihəsinin birinci mərhələsi 2023-cü ildə bitəcək, ikinci mərhələnin başa çatması isə 2027-ci ilin axırınadək planlaşdırılır. Layihənin nəticəsində NEZ bütün Xəzər dənizi ölkələrinin neftini emal edə biləcək.\n“Xəbərim yoxdur…bilmirəm… mənim deyil…” –


Beynəlxalq turnirdə iştirak ediblər\nTarix : 2017-07-07 22:20:47\n30 iyun-04 iyul tarixlərində Belarus Respublikasının Minsk şəhərində Hava Hərəkəti idarələrinin aviadispetçerləri və xidməti işçilər arasında futbol üzrə 7-ci beynəlxalq açıq turnir keçirildi. Turnirdə Rusiya, Polşa, Litva, Qazaxıstan və Belarus respublikalarının komandaları ilə yanaşı, "Azərbaycan Hava Yolları" QSC-nin "Azəraeronaviqasiya" Hava Hərəkəti İdarəsinin (HHİ) futbol komandası da iştirak edirdi.\n8 komandanın mübarizə apardığı yarışın sonunda birinci və ikinci yerləri Rusiyanın Jukovsk və Krasnoyarsk şəhərlərinin Hava Hərəkətinin İdarə edilməsi üzrə aviadispetçerlərin komandaları tutdu. "Belaeronaviqasiya" üçüncü, "Azəraeronaviqasiya"nın komandası isə dördüncü oldu.\nBundan əlavə, "Azəraeronaviqasiya" HHİ-nin Həmkarlar İttifaqı Komitəsinin sədri komandanın rəhbəri timsalında futbolun inkişafında göstərdiyi xidmətə görə xatirə hədiyyəsi ilə təltif edildi.


Ən böyük qızıl yataqları… - Deputat - Günün Səsi Ən böyük qızıl yataqları... - Günün Səsi\nƏn böyük qızıl yataqları… - Deputat\nGununsesi.info Publika.az-a istinadən xəbər verir ki, bu sözləri millət vəkili Vüqar Bayramov deyib.\nDeputat qeyd edib ki, Azərbaycanda ən böyük qızıl yataqları məhz bu rayonumuzun payına düşür: “Söyüdlü yatağının qızıl ehtiyatları 115 tondan çox qiymətləndirilir. Eyni zamanda, Ağduzdağ və Tutxun qızıl yataqlarında 15 tona yaxın qızıl var. Ağyataq, Levçay, Çorbulaq, Qamışlı və Ağqaya yataqlarında min tondan artıq civə ehtiyatları var. Kəlbəcər rayonunun mərmər oniksi, nefroid ehtiyatları daxil olmaqla bir sıra faydalı ehtiyatlara malik yataqları var. Rayonun sənaye potensialı kifayət qədər yüksək qiymətləndirilir”.\nV.Bayramov vurğulayıb ki, ərazisinin böyüklüyü Kəlbəcərdə kənd təsərrüfatının fərqli sahələrinin inkişafına şərait yaradır: “Kəlbəcər Qafqazda qış, yay, müalicəvi, tarixi, dini turizm imkanları ilə seçilən bölgələrdəndir. Böyük turizm potensialı Kəlbəcərdə qısa zamanda iqtisadi aktivliyi bərpa etməyə imkan verəcək. Tamamilə türk mənşəli oronomik toponimlərə sahib olan Kəlbəcər rayonu ən qədim insan məskənlərindən biri hesab olunur. Təəssüf ki, 27 illik işğal müddətində Kəlbəcər rayonunun infrastrukturu Ermənistan tərəfindən varvarcasına dağıdılıb və təbii ehtiyatlar qeyri-leqal olaraq mənimsənilib. İşğal nəticəsində Kəlbəcərə ən azı on milyard dollar ziyan dəyib. Bütövlükdə isə, Kəlbəcər yeni quruculuq mərhələsinə qədəm qoyur. Həyat və gülüş tezliklə yenidən Kəlbəcərə qayıdacaq”.\nİlham Əliyevin təşəbbüsü və irəli sürdüyü təkliflər beynəlxalq təşkilatların gündəminə çevrilib\nPrevious Hava şəraiti ilə bağlı\nNext Vətəndaşlara ŞAD XƏBƏR:


Marit May: "İki xalq danışıqlar aparsın, razılığa gəlsin..." - Ayna.az\nAzərbaycanın müstəqilliyinin bərpasından elə də çox keçməyib, cəmi 22 il. Bu, tarix üçün olduqca qısa bir vaxtdır və bu müstəqillik bizə asan başa gəlmədi. Uğurlarımızdan danışmayacam. Mən ötən illərin ən böyük uğuru deyəndə elə müstəqilliyimizi görürəm. Rusiya bizləri əlindən buraxmamaq üçün hər şeyə əl atdı. 20 yanvar 1990-cı ildə bir gecədə yüzlərlə insanımızı qətlə yetirməsini, bizlərin başına ermənilərin əli ilə açdığı Qarabağ problemini demək yetərlidir. Digərlərini sadalamağa belə ehtiyac yoxdur. Yalnız Xocalı soyqrımını xatırlamamaq heç cür mümkün deyil. 1992-ci il 26 fevral… Ermənistan silahlı birləşmələri və Rusiya hərbiçiləri birlikdə Azərbaycanın Xocalı şəhərində bir gecənin içərisində 613 nəfəri (bu rəsmi rəqəmdir, qeyri rəsmi isə 1 000 dən çox) — uşaq, qoca demədən, qətl etdilər, yüzlərlə insan itkin düşdü. Biz isə bu günə kimi bunların heç birini dünyaya lazımi qaydada çatdıra bilməmişik. Ya dünya bunları görmür, bilmir, yaxud da görmək, bilmək istəmir.\nArtıq bir neçə ildir Niderlandda yaşayıram. Deyim ki, bu ölkə dünyanın ən tolerant ölkələrindən biridir. Bu insanlara həqiqətlər olduğu kimi çatdırılsa, onlar da həqiqəti olduğu kimi qəbul edəcəklər. Mən bütün gücümlə həqiqətlərimizi burda yaşayan insanlara çatdırmağa çalışıram, sadə insanından tutmuş millət vəkillərinə kimi. Bu məqsədlə də müxtəlif səviyyələrdə görüşlər keçirtməyə çalışıram. Məqsədlərimdən biri də odur ki, ilk öncə öyrənim: niderlandlılarda ölkəmizlə bağlı nə kimi bilgi var. Bu və digər bu kimi suallara aydınlıq gətirmək məqsədi ilə Niderılandın ikinci ən böyük partiyası PvdA — dan (işçi partiyası) olan millət vəkili xanım Marit Maya (Marit Maij) bir neçə sual ünvanlamaq üçün Den Haaqa, Niderland parlamentinə getdim. Gözləmə zalında bir qədər gözlədikdən sonra, düz təyin olunmuş vaxtda, xanım Mayanın gülərüz köməkçi Anita Küyt (Anita Kuyt) məni millət vəkilinin iş otağına müşayiət etdi. Bu da millət vəkili xanım Mayit və xanım Mayitin də gülərüzlüyü, sadəliyi məndə olan azacıq gərginliyi aradan qaldırdı, söhbət zamanı onda gördüyüm səmimiyyət isə məni daha da ürəkləndirdi. Təbii ki, mənim Niderland dili səviyyəm 100 % deyil. Bütün bunlara baxmayaraq, xanim Mayit məni hövsələ ilə dinlədi, dilimlə bağlı hiss olunan çətinliyimi (xüsusən siyasi söhbətlərdə) üzümə vurmadı və mənə görə çox maraqlı müsahibə alındı. Müashibə verməyə razılıq verdiyi üçün xanım Mayitə təşəkkürdən sonra ilk sualı verdim: — Seçki öncəsi PvdA — nın şüarlarından biri təxminən bələ idi ki, qənaət etmək yox, iş yerlərinin sayını artırmaq lazımdır. PvdA — seçki öncəsi verdiyi vədlərə əməl edirmi?\n— Bizim partiyanın şüarı belə idi: «Sosial və digər baxımlardan güclü Niderland.» PvdA hər vaxt tərəfdardır ki, atılmış hər bir addım iqtisadiyyatın möhkəmlənməsinə xidmət etsin. Biz iqtisadi böranın qarşısını tam almaq üçün əlimizdən gələni edir və bunun üzərində çalışırıq.\n— Sizin ananız CDA-nın (Xristian Demokrat Partiyası) üzvü olub və əgər səhv etmirəmsə, siz də bir vaxtlar o partiyanın üzvü olmusuz. İndi isə PvdA-dan millət vəkilisiz. Seçiminizdə yanılmamısız? — Mən gənc vaxtlarımdan PvdA-ya rəgbət bəsləyirəm və üzvüyəm. Bu, mənə görə milli və beynəlxalq ədaləti seçməm deməkdir.\n— Siyasetə gəlişiniz necə oldu? Ananızın da siyasətçi olmasının bunda rolu oldumu?\n— Mən bir qədər idealistəm və dünyanı bir qədər fərqli, daha yaxşı görmək istəyirəm. Təbii ki, bunu hır yerdə, evinə daha yaxın yerdə də etməyə çalışa bilrəsən. Deyək ki, yaşadığın yerdə, məktəbdə, ictimai işlərdə. İndi insanlar özləri cəmiyyətin qarşılaşdıqları problemləri birgə həll etmək imkanındadır. Biz dünyada böyük sorunlarla üz-üzə gəlirik. Mən indi şadam ki, siyasətdəyəm, Niderlandın və dünyanın qarşılaşdığı problemlərin həllində mənim də qatqım var.\n— Necə düşünürsüz, dünyada tam, 100 % demokratiya varmı? Niderlandı tam demokratik ölkə adlandırmaq olarmı?\n— Dünyada elə ölkələr var ki, insanlar öz fikirlərini deyə bilmir, səsvermə hüquqları yoxdur, siyasi idarəetməyə təsir edə bilmirlər. Bu ölkələrdə demokratiya yoxdur. Niderlandda isə demokratiya var. Demokratiya elə bir prosesdir ki, hər vaxt ayrı-ayrı məqamlarda mütləq inkişaf olmalıdır. Yalnız seçkilərin və səsvermənin olması hələ demokratiya demək deyil.\n— Bir vaxtlar həm də asiel və miqrantlar şöbəsində (afdeling) işləmisiz. Asiel axtaranların və miqrantların indiki durumu sizi qane edirmi?\n— Ən önəmli olan odur ki, insanlar heç yerdə məcburən evlərini tərk etmək zorunda qalmasın. Beynəlxalq əməkdaşlıq çərçivəsində biz bütün dünyanın hər yerində sabitliyin əldə olunmasına çalışırıq. Əgər insanlar yenə də öz evlərini məcburən tərk etmək zorunda qalırlarsa, onların öz regionlarında, yaxud Niderlandda təhlükəsizliyinin təmin olunması, daha başlıca məqsəddir.\n— Siz Xarici İşlər Nazirliyində işləmisiz və bu gün parlamentdə (Tweede Kamer) xarici siyasət komissiyasının üzvüsüz. Azərbaycanla bağlı nə kimi bilginiz var?\n— Humanitar yardım şöbəsinin əməkdaşı kimi, ötən əsrin 90-cı illərində sizin ölkənizə, Güney Qafqaza, Ermənistana, Gürcüstana və Azərbaycana səfər etmişəm. O zaman Güney Qafqazda vəziyyət gərgin idi. İndi durum bir qədər sabitdir və ölkənizdə inkişaf var. On beş ildir ölkənizə səfər etmirəm. Ancaq hələ də insanlarınızın mehribanlığını, qonaqpərvərliyini məmnuniyyətlə xatırlayıram.\n— Niderland parlamenti, tarixşilərin araşdırmalı olduğu, 1915-ci ildə olub-olmamasına bağlı dəqiq faktların olmadığı «erməni genosid»ini tanıyıb. Ancaq 1992-ci il 26 fevralda Azərbaycanın Xocalı şəhərində ermənilərin törətdikləri soyqrımı tanımır. Həmən gün 600-dən artıq insan ermənilər tərəfindən öldürüldü, yüzlərlə insan itkin düşdü. Bunu bilirsinizmi və bu olayı araşdırıb, komisiyanızın iclasında bu məsələni qaldırmaq istərdinizmi? Ümumiyyətlə, Sizcə Qarabağ kimə aiddir? Öncə qeyd edim ki, Qarabağ sözü təmiz bizim dilimizdədir (Qarabağ sözünü Niderland dilinə tərcümə edirəm).\n— Siz bu barədə mənim kolleqamla, Desirey Bonis (Desiree Bonis) ilə danışsanız, daha düzgün olar. Ancaq iki xalq özü bir araya gəlməyi bacarmalıdır, deyə düşünürəm. Güney Qafqazda sülhün əldə edilməsi üçün mütləq xalqlar bir nəticəyə gəlməlidir. Dil və din fərqlərinin olmasına baxmayaraq, oxşar tərəfləriniz də var. İndi sakitlikdir və elə bilirəm ki, heç kim geriyə, müharibəyə qayıtmaq istəməz. Olar mən sizin sualınızla bağlı bir söz soruşum?\n— Təbii ki…\n— Siz erməni genosidi sözünü dirnaq içərində yazmısız, «olub, olmaması məlum deyil» deyirsiz. Bilirsiz ki, bu sözlərin deyilməsi Ermənistan və ermənilər üçün nə qədər çətindir? Orda bir neçə yüz deyil, bir neçə min insan həyatını itirib. Belə ki, ermənilər üçün bu barədə danışmaq o qədər də asan deyil…\n— Mən bunu anlayıram və sizdən belə bir sualı eşitməyi də istəyirdim. Bizim həmən dövrə aid heç bir sənədimiz, video görüntülərimiz, fotolarımız yoxdur. Mən tərəfdarıyam ki, bu, tarixçilər tərəfindən araşdırılsın. Əgər belə bir fakt təsdiq olunarsa, Türkiyənin bunu etiraf etməsini istərdim. Ancaq bəs siz necə düşünürsüz, yalnız rəsmi sənədlərə əsasən 600-dən artıq insanın, qoca, cavan, uşaq, qadın, kişi demədən qətl edilməsi və dünyanın buna göz yumması bizi, Azərbaycan xalqını incitmirmi? Bayaq azərbaycanlılarla ermənilərin arasında din fərqi olduğunu dediniz. Necə bilirsiz, bu din fərqindən deyilmi ki, dünya, Avropa dövlətləri ermənilərə daha çox dəstək verir?\n— Mən belə düşünmürəm. Mənim düşüncəm burda sizinkindən fərqlidir.\n— Bu yaxınlarda PvdA internet səhifəsində Suriyada olanlarla, qaçqınların vəziyyəti ilə bağlı fikirlərinizi bölüşmüsüz. Əlbəttə, orda baş verənlər dəhşətdir. Ancaq 1988-ci ildən sonra 1 000 000 yaxın Azərbaycanlı Ermənistandan, və Azərbaycanın tarixi və hüquqi ərazisi olan Qarabağdan qaçqın düşüb və çox çətin durumda yaşayırlar. Dünya buna biganə qaldı və bu gün də bu davam edir. Sizcə nə üçün?\n— Burda sizinlə eyni fikirdə deyiləm. Qeyd etdiyim kimi, ötən əsrin 90-cı illərində biz Niderlanddan sizin ölkənizə də yardım aparmışdıq. O zaman orda vəziyyət gərgin idi. İndi isə iki xalq öz aralarında danışıqlar aparmalı və razılığa gəlməli və problemi həll etməlidirər.\n— Mən bu problemin Rusiya tərəfindən yaradıldığını düşünürəm. Tarixə baxanda görərik ki, nə zaman ki, Rusiyada siyasi vəziyyət gərgin olub, hər vaxt Azərbaycanla Ermənistan arasında konflikt yaradıb. Bu iki xalqın arasında ilk dəfə konflikt 1905-ci ildə yaradılıb. Mən də tərəfdarıyam ki, müharibə olmasın və biz yenə də əvvəlki vəziyyətimizdə yaşayaq. Mən bu iki xalqın düşmən kimi qalmasını istəmirəm…\n— Bunun üçün bu iki xalqın bir araya gəlməsi, danışıqlar aparması lazımdır.\n— Azərbaycan parlamenti ilə əlaqələriniz varmı? Azərbaycan kimi gənc ölkələr, tam demokratik cəmiyyət qurmaq üçün nə etməlidirlər?\n— Demokratiyanı qısa vaxtda əldə etmək heç də asan deyil. Bu, uzun sürən bir prosesdir. Hər fikrə, fərqli düşüncələrə hörmət və diqqətlə yanaşmalısan. Bu işlərdə təkrarçılığa yol vermək olmaz. Bir ölkədə keçərli olanlar, digərində normal hesab olunmaya bilər. Azərbaycanlı parlamentarlara gəlincə, onlar hər vaxt Niderlanda gələ bilərlər. Necə deyərlər, hər vaxt ürəklə: «Xoş gəldiniz» — deməyə hazırıq. Elə düşünürəm ki, bizim bir-birimizdən öyrənəcəyimiz çox şey var.\n— Demək istədiyiniz bir şey varsa, buyurun. Əgər yoxdursa, bir daha Sizə müsahibəyə razılıq verdiyiniz və mənə vaxt ayırdığınız üçün təşəkkür edirəm.